description: It VVV-kantoar op it Aldehoustertsjerkhof is pas in pear moannen iepen, mar tongersdeitemiddei is de doar alwer foar it lêst tichtgien.

title: Sukses brekt VVV Ljouwert op: filiaal Aldehoustertsjerkhôf ticht

maintext:
De fêstiging op it Aldehoustertsjerkhôf hat mar in pear moannen iepen west. De oare lokaasje wurdt folle better besocht. "Hjir by de Aldehou komt mar sa'n 10 persint fan it totaal. Dy ferhâlding leit oars as wat we yn earste ynstânsje tochten. Dit plak sil mist wurde, mar we hiene de grutte besikersstream net ferwachte en dus moatte we hjir no slute", sa seit Van der Meulen.
Achmeatoer
Se is net benaud dat guon toeristen it VVV-kantoar by de Achmeatoer net fine kinne: "It is hjir mar 500 meter wei, dêr bist samar. En de automaten mei in plattegrûn fan de stêd, steane by de útgongen fan de parkeargaraazje. Dit is de iennige goeie kar. Beter ten halve gekeerd dan ten hele gedwaald."


description: By de lêste brân op Skiermûntseach wie der freed sprake fan trije kearnen. It wie al de tredde brân yn twa wiken tiid. De plysje docht ûndersyk.

title: Trije brannen yn twa dagen: Is der in brânstichter aktyf op Skiermûntseach?

maintext:
De trije brânkearnen fan de lêste brân wienen by de fjoertoer, oan de Noardkant fan it eilân. Yn totaal is der 700 kante meter rûchte ôfbrând: twa gebieten fan 300 kante meter, en ien stik fan 100 kante meter.
Om de brannen te bestriden krigen de eilanner brânwachtlju freed help fan ekstra brânwachtminsken fan de fêste wâl. Op it eilân steane twa brânwachtauto's, en in terreinauto mei in wettertank mei 1000 liter bluswetter. Normaal stiet der mar ien brânwachtauto op Skiermûntseach, mar fanwege de drûgte wie der al in ekstra wein op it eilân stasjonearre. Op Flylân is dat ek sa.
Tongersdei wie de grutste brân op it Skiermûntseach. Doe is 15.000 kante meter rûchte ôfbrând, op de westpunt fan it eilân.

fasttext_language: fy


description: Edelsmid Dyonda Spiegelaar út Driesum presintearre woansdei it ûntwerp oan boargemaster Klaas Agricola.

title: Boargemaster en wethâlders Dantumadiel drage tenei spjelde

maintext:
Symbolyk
Yn it ûntwerp wurdt ferwiisd nei de histoarje en it gemeentewapen fan Dantumadiel. De spjelde wurdt makke fan sulver, dat is in ferwizing nei it spegeljende wetter yn de gemeente. De efterkant fan de spjelde krijt in grouwe struktuer, as ferwizing nei de heger lizzende sângrûnen yn Dantumadiel.


description: Swimbad Swimfun op De Jouwer waard snein previntyf ûntromme fanwegen problemen mei de wetterôffier.

title: Swimfun De Jouwer ûntromme, testwykein fan fernijd swimbad ûnderbrutsen

maintext: Swimbad Swimfun op De Jouwer is snein previntyf ûntromme fanwegen problemen mei de wetterôffier. It swimbad hie dit wykein it testwykein, nei de yngreven ferbouwing fan de ôfrûne sân wiken. Healwei de sneintemiddei die lykwols bliken dat it wetter op de swimbadterrassen en yn klaairomtes net mear fuortstreame koe. Hjirop is besletten it swimbad te ûntromjen en it testwykein te beëinigjen.


description: De oproppen op ferskate plakken hawwe wurke: tsientallen ekstra frijwilligers kamen de tekkens dellizzen by Tytsjerk.

title: Grutte opkomst ekstra frijwilligers foar grutste haakte tekken

maintext: De tariedings fan it projekt 'De grootste gehaakte deken van de wereld' binne nei oproppen, ûnder oare by Omrop Fryslân, flot ferrûn. De organisaasje wie benaud dat it dellizzen fan de 10.846 tekkens net gau genôch gie, om't it waar tongersdei sa waarm wie dat de frijwilligers minder wurk dien krigen. Mar freeds kamen tsientallen ekstra minsken nei park Vijversburg by Tytsjerk om te helpen mei de tariedings.


description: Foaral troch de Elfwegentocht witte in soad minsken no dat it produkt bestiet, al binne guon noch wol huverich om blauwe disel te tanken.

title: Mear en mear Friezen bekend mei blauwe disel

maintext: De miljeufreonlike blauwe disel wurdt hieltyd mear bekend yn Fryslân. Foaral troch de Elfwegentocht witte in soad minsken no dat it produkt bestiet. Mar net folle minsken witte dat der in Frysk bedriuw achter sit, Future Fuels út Aldehaske. Guon minsken binne huverich om blauwe disel te tanken. Direkteur Germ Wiersma fan Future Fuels is resolút: "It kin yn alle disels, âlde en jonge auto's."


description: De twa wurken de man nei bûten en skillen dêrnei de plysje. Oan de hân fan it sinjalemint waard de fertochte letter by it stasjon oanholden.

title: Broer en suster trappearje 19-jierrige ynbrekker efter kompjûter

maintext: De plysje hat tongersdei in 19-jierrige man út Snits oanholden foar in ynbraak yn Ljouwert. De man waard trappearre troch in jonge fan 18 en syn ien jier jongere suske yn harren âlderlik hûs oan de Molenstraat.


title: Brêge Burgum woansdei faker iepen fanwegen testmaatregels

maintext:
De brêge oer it Prinses Margrietkanaal by Burgum sil woansdei faker iepen stean. De oannimmer fiert dan yn opdracht fan de provinsje en Rykswettersteat ferskate testmaatregels troch. Mei de testen is it foar heech skipfeartferkear net mooglik te passearjen.
Oanlieding foar de maatregels binne de resinte steuringen by de brêge. Neffens de oannimmer binne der ferskate ûnderdielen fan de ynstallaasje dy't foar steuringen soargje kinne. De testmaatregels moatte derta liede dat de brêge tenei wer goed funksjonearje kin.


description: It folsleine bestjoer fan SC Frjentsjer stapt op koarte termyn op. Oant septimber bliuwe de bestjoersleden fan de fuotbalklup sitten. Dêrnei hâlde se op om

title: Folsleine bestjoer SC Frjentsjer stapt ynkoarten op

maintext:
Dat hat it bestjoer moandeitejûn bekend makke op in ynformaasjegearkomste foar de leden. Tiisdei sil it bestjoer mei in fierdere taljochting komme.
It is al in moanne ûnrêstich by de fuotbalklup. Mids juny stapten ek al twa bestjoersleden op. De diskusje oer it sneons- en sneinsfuotbal wie dêr de reden fan.


title: SWF docht ûndersyk nei ferlet fan nije wenningen

maintext:
Troch de finansjele krisis kaam de wenningbou nei 2008 hast hielendal stil te lizzen. No sit de wenningbou just wer hiel bot yn de lift. Ferline jier wie sels sprake fan in eksplosive groei. Doe binne 195 kavels ferkocht. It oantal oanfragen foar nije hûzen is no heger as tastien wurdt troch de provinsje.
Dêrom moat de gemeente kieze en prioriteiten stelle, seit wethâlder Van Gent. De gemeente wol de kommende moannen ûndersykje wêr't it measte ferlet fan is. Dêrfoar wurdt in ekstern buro ynskeakele. De resultaten wurde foar de ein fan dit jier ferwachte en presintearre oan de gemeenteried.


description: Sander Arends is der net yn slagge de tredde ronde fan Wimbledon te berikken. Tegearre mei Matwé Middelkoop gie hy yn in tige spannende partij ûnderút tsji

title: Twadde ronde Wimbledon einstasjon foar Sander Arends

maintext:
Tempo giet omheech
Sock en Bryan skeakelen yn de twadde set in fersnelling heger. Nei in pear minuten stie it al 3-0, en dat koene de Amerikanen trochsette nei mar leafst 6-1. Yn de tredde set besochten Middelkoop en Arends werom yn de wedstriid te kommen troch in soad enerzjy yn de partij te bringen. Nei in moai punt kaam der faak in gjalp fan ien fan de beiden, en sa pepten se inoar op.
By 4-3 smite dat trije breakpoints op, mar dy koe Mike Bryan allegear fuortslaan. Op 6-5 wiene der trije setpoints op de opslach fan de Amerikanen, mar op 'e nij kaam Mike Bryan op dy mominten mei in goede opslach. Yn de tiebreak koene Arends en Middelkoop net meikomme en dus pakten Sock en Bryan ienfâldich de foarsprong yn de partij.
Lyts ferskil
De Amerikanen sochten it inysjatyf yn de fjirde set, mar in foarsprong pakten se net. Yn de sechsde game hiene sy in breakpoint op de opslach fan Arends, mar dy wurke dat fuort mei in strakke folly. De spanning yn de wedstriid rûn op wylst beide koppels harren eigen opslachgames wûnen. Foar de tredde kear moast in tiebreak de trochslach jaan. Ek dêryn gie it wer lang gelyk op. Pas op 5-4 waard it ferskil makke yn it foardiel fan Sock en Bryan.


description: Owen Bonnici komt om te praten oer de argewaasje tusken beide kulturele haadstêden, Valletta en Ljouwert-Fryslân.

title: Malteeske minister fan kultuer no dochs nei Ljouwert

maintext:
Al yn april hat de provinsje kontakt lein mei Malta, nei oanlieding fan it ferbrekken fan de kontakten troch de stichting LF2018. Reden foar dat beslút wiene opmerkingen fan de foarsitter fan it Kulturele Haadstêd-komitee op Malta oer de moard op in sjoernaliste op it eilân. De minister fan kultuer hie al oanbean om te kommen, mar ein juny slagge it net mear om kontakt te krijen. Sms-berjochten fan deputearre Poepjes krigen gjin antwurd.
De Twadde Keamerfraksje fan it CDA stelde dêrnei keamerfragen oer de affêre.


description: Dêr stie in skuorre yn 'e brân mei dêryn auto's en trekkers. De brânwacht hie de brân al gau ûnder kontrôle.

title: Brânwacht útriden foar brân oan de Prikwei yn Aldeboarn

maintext: De brânwacht is mei meardere ienheden útriden fanwege in brân oan de Prikwei yn Aldeboarn. Dêr stie in skuorre yn 'e brân mei dêryn auto's en trekkers. De brân wie al gau ûnder kontrôle.


title: Undernimmer komt mei nije metoade skjinmeitsjen sinnepanielen

maintext:
Ype Hemstra fan Bûtenpost hat no in spesjale wize ynfierd, yn gearwurking mei in Dútsk bedriuw en dat kin in grut sukses wurde, neffens de ûndernimmer út Bûtenpost. It bedriuw út Dútslân dêr't Hemstra mei gearwurket, is al jierren spesjalist yn it skjinmeitsjen fan sinnepanielen.
Temperatuer en oplossing
Fan belang by it skjinmeitsjen fan dy panielen is de temperatuer fan it wetter (sa'n 53 graden) en in gemyske oplossing dy't der foar soarget dat de kalk dy't yn it wetter sit net op de panielen sitten bliuwt. Hemstra tinkt dat de Dútske metoade ek yn ús lân in sukses wurde sil.
Ternaard
Tiisdeitemoarn binne op in pleats yn Ternaard de earste 1030 sinnepanielen op dizze wize skjinmakke. Sinnepanielen moatte om de trije jier goed skjinmakke wurde.


description: De steuring ûntstie by it iepenjen en soarget derfoar dat de brêge foar in part noch iepen stiet. Hoelang't de steuring duorret is net bekend.

title: Steuring brêge Strobos soarget op wetter en dyk foar problemen

maintext:
De brêge is by it iepengean healwei iepen stean bleaun. Dat soarget derfoar dat sawol ferkear op de dyk as op it wetter net fierder kin. Hoelang't de steuring noch duorret is net bekend. Ferkear op de dyk kin omride fia Stiensgea of Lutjegast.
Sneintemiddei wie der ek in steuring oan de spoarbrêge HRMK by Ljouwert en ek dy koe dêrtroch net betsjinne wurde. Dy steuring wie letter op de middei wer foarby.


description: De plysje yn Ljouwert hat it drok hân mei in ferkearsrûzje, in dôfhûdige scooterrider en in automobiliste mei drank op.

title: Brutsen noas by ferkearsrûzje en boeten foar scooterrider en automobiliste

maintext: By in ferkearsrûzje op de Dammeleane yn Ljouwert is in 22-jierrige frachtweinsjauffeur in brutsen noas slein. De plysje sjocht in 32-jierrige frou út Ljouwert as fertochte yn de mishanneling. Se sille har ynkoarten hearre, om út te finen wat der krekt gebeurd is.


description: De plysje yn Ljouwert hat it drok hân mei ynbraken, in man mei in wapenstôk en bestjoerders sûnder rydbewiis.

title: Plysje Ljouwert warskôget foar ynbrekkers

maintext:
De plysje yn Ljouwert warskôget foar ynbrekkers yn de Vlietsône en âld east Ljouwert. Neffens de plysje falt it op dat dêr de ôfrûne dagen meardere ynbraken west ha. Ynbrekkers profitearje der fan dat minsken mei it moaie waar de doarren faker iepen litte.
De plysje hat tiisdeitejûn in wapenstôk yn beslach naam. In man hie by in fjochtpartij yn de Theodorus Beekhuisstrjitte yn Wurdum mei it wapen drige. Nei't de plysje de fjochtersbazen fan inoar skieden hie, is de man mei it wapen oanhâlden. De plysje stelt in ûndersyk in.
In 48-jierrige bewenner fan de 4e Saskiadwersstrjitte is oanhâlden foar it feroarsaken fan lûdsoerlêst en it misledigjen fan de plysje. Doe't de plysjes de man op de lûdsoerlêst oansprutsen, begûn hy harren fuortendaliks út te skellen. De Ljouwerter is meinaam nei it buro.
In 19-jierrige automobilist út Ljouwert is tiisdei oanhâlden om't hy gjin rydbewiis hie. De Ljouwerter waard op de Nijlânsdyk oan de kant set. It wie de twadde kear dat hy trappearre waard. Mocht dat nochris barre, dan is de man syn auto kwyt. In 42-jierrige brommerrider út de stêd waard tiisdeitejûn foar itselde fergryp oanhâlden op de Bleekleane.


description: Nei in ôfwizing besiket de stjoergroep dy't fan de Koloniën van Weldadigheid wrâlderfgoed meitsje wol, it takom jier opnij.

title: Koloniën-stjoergroep giet "vol goede moed" troch mei Unesco-oanfraach

maintext:
Unesco wiisde de oanfraach foar in wrâlderfgoedstatus ôf, mar jout de stjoergroep in nije kâns. Dy wurdt mei beide hannen oanpakt. Yn de stjoergroep sitte ek bestjoerders út de gemeente Weststellingwerf. Noardwâlde hat ek in koloanje.
"Wij zijn nog vol goede moed", seit wethâlder Jack Jongebloed fan Weststellingwerf, dy't ek yn de stjoergroep sit. "We hadden gehoopt de status nu al te krijgen, maar ik ben ervan overtuigd dat we de status de volgende ronde krijgen. We gaan aan het nominatiedossier werken om volgend jaar weer een poging te doen."
Advys Unesco
Neffens de Kommisje foar Wrâlderfgoed fan Unesco is de winsk fan de stjoergroep noch net foldwaande ûnderboud foar takenning fan de beskerme status as wrâlderfgoed. Sa is noch net dúdlik wêrom't de ferskate koloanjes byinoar hearre en ek binne der soargen oer de lettere oanpassingen fan de histoaryske doarpsgesichten.
De stjoergroep komt ynkoarten byinoar en sil dan in plan meitsje om de opmerkingen fan Unesco te ferwurkjen yn harren oanfraach.


description: Dizze wike sil ferslachjouwer Bauke Deelstra fossylfrij mei minsken nei it wurk. Tiisdei is er ûnderweis mei hynder en wein nei Ljouwert.

title: ElfwegenVLOG: Bauke docht it mei hynder en wein

maintext: De Elfwegentocht: twa wiken lang sil Fryslân besykje om sa fossylfrij mooglik te reizgjen. Mar hoe wurket dat eins yn de praktyk? Wy sille alle moarntiden mei immen meiride nei it wurk. En dat giet fansels op in fossylfrije wize. Tiisdei is Bauke ûnderweis mei hynder en wein. Fokke Rispens hat it hynder foar de wein spand en sil sa fan Wjelsryp nei syn wurk yn Ljouwert.


description: De warskôging jildt foar sneontemiddei. Earder fan 'e wike waard koade oranje ôfjûn fanwege de hjitte. Dy jildt dan net mear.

title: UPDATE: It KNMI ferwachtet swiere tongerbuien mei wynstjitten, hagel en rein

maintext:
It KNMI warskôget it ferkear foar de waarsomstannichheden. Bûtendoaraktiviteiten kinne der ek lêst fan hawwe. Minsken wurde oanret om it iepen wetter net op te gean, en ek op it lân kinne se iepen gebieten better mije. Koade giel jildt sneontemiddei fan ien oant seis oere.
Glêde diken
Rykswettersteat warskôget foar glêde diken, fanwege de rein dy't foar sneon foarsein is. Nei in tiid fan drûchte leit der der smoargens op 'e dyk, en as de earste rein falt kin der dêrtroch in laach ûntstean dy't sjippeglêd is.
Rykswettersteat advisearret om de snelheid oan te passen, en om genôch ôfstân te hâlden. As it fûl reint is de glêdens der net, seit de organisaasje, omdat de smoargens dan troch it reinwetter fuortspield.
Nasjonaal Hitteplan giet it laad wer yn
Earder dizze wike waard koade oranje ôfjûn fanwege de ekstreme hjitte. Dy koade is yntusken ynlutsen. En it RIVM hat it Nasjonaal Hitteplan ek wer ynlutsen. It waard ôfrûne moandei ynsteld om ekstra omtinken te freegjen foar kwetsbere minsken, sa as âlderen of groanysk siken. Under oare de thússoarch-organisaasjes holden de kliïnten ekstra yn de gaten.
Der wie ek krityk op it plan, ûnder oare fan âlderenorganisaasje ANBO. Dy fynt dat it fol stiet mei iepen doarren. Omdat de temperatueren no omleech geane, is it nasjonaal hitteplan foarearst net mear nedich.


title: Komst Reaper-drones nei Ljouwerter fleanbasis oerienkommen

maintext:
De oankundige komst fan fjouwer Reaper-drones nei de fleanbasis fan Ljouwert is tiisdei offisjeel oerienkommen. Definsje hat in oerienkomst tekene mei de Feriene Steaten oer de oanskaf fan de fjouwer MQ-9 Reapers. Dat barde by de Farnborough International Airshow yn Ingelân.
Neffens Definsje smyt de komst fan de Reaper-drones goed 150 banen op. De drones binne fan 2020 ôf ynsetber foar ferkenningsflechten.


description: Drachtster Boys - Hearrenfean, Zeinstra op it WK, in minder wykein foar Nyck de Vries en Van Straten, Van der Bos-en-dy pakten de fjirde krâns op rige en H

title: Sportoersjoch: Zeinstra giet goed op it WK en reade kaart by it keatsen

maintext:
Alle moandeis skoot ien fan ús sportferslachjouwers oan yn Fryslân Hjoed. Diskear hat Roelof de Vries it oer de tarieding fan SC Hearrenfean op it nije seizoen. Sneon oefene de ploech fan Jan Olde Riekerink tsjin Drachtster Boys.
En mear fuotbalnijs, want Erwin Zeinstra út Dronryp docht it goed as assistint-skiedsrjochter op it WK yn Ruslân. Hy mocht snein syn tredde wedstriid flagje. Wat is de kâns dat er de finale flagje mei?
Formule 2-koereur Nyck de Vries pakte ferline wike syn earste oerwinning fan it seizoen, dit wykein gie it lykwols minder goed.
By it keatsen wie der in frij unyk momint: Laas Pieter van Straten krige in reade kaart yn Harns. Gert-Anne van der Bos, Taeke Triemstra en kening Tjisse Steenstra pakten harren fjirde krâns op rige.
En Thewis Hobma ljept de iene nei de oare oerwinning by elkoar. Op It Heidenskip wûn er alwer foar sânde kear.


description: IepenUP vlogger Salah freget him ôf hoe't je as Syriër rapper de Fryske taal leare. En helpt dat ek om by de Fryske mienskip te hearren?

title: IepenUP vlog: Hoe is it as Syriër yn Fryslân?

maintext:
Yn syn earste IepenUp vlog sette de 20-jierrige Salah Aldin Al Ayobi alles op alles om as nijkommer út Syrië de Fryske taal rapper te learen. Omdat er net sa goed Nederlânsk praat, kin Salah mar dreech oan in staazjeplak komme. Mar hy hat in plan en siket help hegerop by minister-presidint Mark Rutte en boargemaster Ferd Crone. Earst giet er mei kollega vlogger Marianne Klijnstra de strjitte op yn De Harkema om sjen te litten wat in goeie behearsking fan de taal dwaan kin.
Seis oere thús
Yn syn twadde vlog giet Salah fierder mei it learen fan de Fryske taal troch mei syn maten út de skeakelklas yn it Frysk te sjongen. Se oefenje it LF2018-liet 'Seis oere thús'. Ek hat er in ôfspraak mei boargemaster Ferd Crone fan Ljouwert om oer taallessen te praten. En, Salah hat in bybaan by de Hema skoard, mar hoe is er dêr telâne kaam?


description: It sportoersjoch fan it wykein: SC Hearrenfean - Borussia Mönchengladbach, keatser Van der Bos berikt 500 puntegrins en topturnjen op It Hearrenfean.

title: Sportoersjoch: Turners yn de iishal en Fryske fierljeppers ferlieze yn nij rekôr fan Hollân

maintext:
Alle moandeis skoot ien fan ús sportferslachjouwers oan yn Fryslân Hjoed. Diskear hat Roelof de Vries it oer de turnynterlân dy't hâlden wurdt yn iistimpel Thialf op It Hearrenfean. Sneon en snein turnden de froulju dêr. Kommend wykein komme de manlju yn aksje.
En SC Hearrenfean oefene ôfrûne wykein tsjin Borussia Mönchengladbach ûnder de 23. De ploech giet no op trainingskamp as tarieding op it nije seizoen.
De Fryske fierljeppers rûnen sneon oan tsjin in pynlik ferlies by de twakamp tsjin de Hollanners. Der waard mei in histoarysk ferskil ferlern.
By it keatsen yn Boalsert stie der opnij gjin maat op it partoer fan Gert-Anne van der Bos, Taeke Triemstra en Tjisse Steenstra. Troch de winst kaam Van der Bos op presys 500 klassemintspunten.
En koereur Nyck de Vries ried ôfrûne wykein syn rûntsjes op it ferneamde sirkwy fan Silverstone yn Ingelân. Mar hy foel net yn de prizen diskear.


description: It rapport liet net in soad hiel fan hoe't de gemeente de problemen mei de ferbou fan De Lawei oanpakt hat.

title: Ried Smellingerlân bûcht him oer Lawei-rapport

maintext: De enkêtekommisje seit yn syn advys ûnder mear dat it amtlik apparaat tenei net mear op de stoel fan de polityk sitten gean moat, sa't dat by dizze kwestje wol bard is. Fierders soe it better wêze om tenei by grutte projekten in spesjale organisaasje op te setten.


description: Dit jier wurdt de lotting fan de 165ste PC wol op in hiel spektakulêre manier. It makket ûnderdiel út fan spesjale keatsshow: Heedaar!

title: LIVE: De Keatsshow en de lotting fan de PC

maintext: Moandeitejûn is it tiid foar de tradisjonele lotting fan de PC. Dit jier bart dat wol op in hiel spektakulêre manier. It makket ûnderdiel út fan spesjale keatsshow: Heedaar! Dit alles is fan 21.00 oere ôf streekrjocht hjirûnder te folgjen.


description: Yn in loads oan de Vormer yn Harns is freedtemiddei brân útbrutsen. Der wiene yn it gebou gjin minsken mear oanwêzich.

title: Brânwacht hat brân yn Harnzer loads gau ûnder kontrôle

maintext: Yn in loads oan de Vormer yn Harns is freedtemiddei om kertier oer twaen brân útbrutsen. Der wiene gjin minsken oanwêzich yn it gebou, dêr't allinnich in pear auto's en fytsen yn stiene.


description: Ut ûndersyk docht bliken dat der asbest frijkaam is by de brân. De bewenners meie twa dagen net op harren balkon komme.

title: Bewenners flat Anjenplein Ljouwert werom nei hûs nei brân

maintext:
By de brân yn de flat is asbest frijkaam, seit de gemeente Ljouwert. In spesjalisearre bedriuw is dat oan it oprêden. It asbest leit net op de galerijen fan de flat, mar wol op de balkons. De bewenners meie dêrom de earste twa dagen net op harren balkon komme.
De brân yn de flat fan tolve heech ûntstie flak foar tolve oere op de boppeste ferdjipping. Oer de oarsaak is noch neat bekend.


description: Eelke Bakker fan Dokkum (108) is de âldste man fan de Benelúks. Omrop Fryslân gong by him op jierdeisbesite.

title: FIDEO: Sa wurde je de âldste man fan de Benelúks

maintext: Eelke Bakker fan Dokkum is 108 jier âld. Dermei is er de âldste man fan de Benelúks. Bakker waard berne op 28 july 1910 yn Ballum op It Amelân. Sneon fierde hy yn Damwâld foar de 108ste kear syn jierdei. Omrop Fryslân wie dêr by.


description: It ferbod jildt op Skylge en It Amelân. Der is gruttere kâns op natuerbrannen, mei troch de hurde wyn.

title: Waadeilannen stelle smook- en stookferbod yn fanwege drûchte

maintext:
Ek de gemeente It Amelân wiist op syn webside op de gefaren fan de ekstreme drûchte. Der wurdt oproppen om ekstra alert te wêzen yn de natuer, omdat der in gruttere kâns is op brannen. Minsken moatte foarsichtich oan dwaan mei bygelyks barbecues en fjoerkuorren en net smoke yn natuergebieten.
De gemeente ropt fierder op om de auto net te parkearjen yn heech, droech gers en ôffal yn de bakken te smiten.


description: De potfiskfontein yn Harns is dit wykein troch ûnbekenden bekladde mei de tekst 'Free Willy'.

title: Potfiskfontein Harns bekladde

maintext: De potfiskfontein yn Harns is dit wykein bekladde. Op de 18 meter lange fontein yn de foarm fan in potfisk, stiet sûnt dit wykein de tekst 'Free Willy'. Dat melde Harlingen Boeit en de Harlinger Courant. It is noch ûnbekend wa't de potfisk fan de graffity foarsjoen hat.


description: Folkstúnferiening 'Grouw' hâldt in iepen middei om mear jongerein te ynteressearjen yn sûn iten.

title: Iepen dei folkstún om jongerein te lûken

maintext: Folkstúnferiening 'Grouw' wol jongeren ynteressearje yn sûn iten. Dêrom hâldt de feriening op moandeitemiddei in iepen middei. In kok makket spesjaal foar de bern in grientebarbecue en leden fan it kompleks jouwe útlis oer de ferskate grienten dy't ferboud wurde.


description: It wrâldkampioenskip Frisbee wurdt yn 2020 yn Ljouwert spile. Teams út 40 lannen sille yn trije ûnderdielen meidwaan oan it toernoai.

title: WK Frisbee nei Ljouwert yn 2020

maintext:
Mei tank oan Kulturele Haadstêd
Wethâlder Sjoerd Feitsma fan Ljouwert tinkt dat de titel fan Kulturele Haadstêd it bid fan Ljouwert goed dien hat: "Ljouwert stiet op de kaart as toeristyske bestimming. Boppedat ha wy útstekende sportfjilden yn de gemeente. Dat hat it wrâldfrisbeebûn ek sjoen."
Jos Verhoeven, foarsitter fan it Nederlânske frisbeebûn, sjocht dat frisbee ek yn ús lân hieltyd mear dien wurdt: "De komst van de WK naar Nederland zorgt er ongetwijfeld voor dat er nog meer jongens en meisjes de frisbeesport gaan ontdekken. Het is een super dynamisch spel en de sfeer bij wedstrijden is fantastisch. Dat zal over twee jaar in Leeuwarden niet anders zijn."


description: Ik wol jim graach it folgjende nijsberjocht foarlêze. Justernacht hat immen mei in bestelbuske besocht troch de foargevel fan it gebou fan Omrop Fryslân te

title: Kollum: "Oanslach"

maintext:
Op kamerabylden is te sjen dat de sjauffeur fan de Zuiderkruisweg ôf hiel kalm de oprit fan de Omrop yndraait en dan mei gong de gevel ramt. As it de earste kear net slagget om der trochhinne te kommen, rydt de dieder achterút en herhellet syn aksje. As it buske heal troch de foargevel bedarre is, stapt de man út, docht de achterdoar fan it buske iepen en stekt de wein yn de brân.
Dêrnei rint er kalm nei de dyk en stapt oan de passazjierskant yn in swarte Audi, dy't mei draaiende motor stiet te wachtsjen. Dêrnei ferdwine se yn de rjochting fan it sintrum fan Ljouwert. By de oanslach rekket nimmen ferwûne, wol is der grutte reek- en wetterskea yn it gebou en kin de redaksje dêrtroch in dei net brûkt wurde
Op deselde dei is yn Drachten in gearkomste yn De Lawei. Alle boargemasters fan Fryslân en Grinslân wurde bypraat oer in net neier te neamen wichtich ûnderwerp. De presintator fan de jûn kundiget in ferneamde Grinzer skriuwer oan en hellet yn dy oankundiging even it slimme foarfan fan de nacht dêrfoar oan. 'Wat een toestand met die aanslag, vindt u ook niet?'
De Grinzer skriuwer antwurdet: 'Ach, een aanslag op Fraizen? Dat hadden ze veel eerder moeten doen, ja.'
Wat tinke jim. Soe de seal dan slop fan it laitsjen wêze? Nee, dochs? Of dochs wol?
It is net út te sluten dat se wol gnize. Jim ha it dizze wike sels meimakke. Litte we foarop stelle dat ik De Telegraaf net lês. Mar dat docht neat ôf oan it feit dat it in sjoernalistike ynstânsje is. Je kinne it wol as net mei harren wize fan wurkjen iens wêze, it bliuwt in sjoernalistyk bedriuw. Krekt as it satiryske Charlie Hebdo dat wie doe't dêr in oanslach op útfierd waard.
Doe wie de wrâld te lyts, no, yn dit Telegraaf-gefal liet kultureel elitêr Nederlân him wer even fan syn alderlytste, neare, bedompte en mislikmeitsjende kant sjen doe't skriuwer Tommy Wieringa miende dat er dit mei de Telegraaf wol even mei in waardeloaze grap bagatellisearje koe. Hy sei krekt itselde as wat ik krekt yn it nepberjochtsje sei. 'In oanslach op de Telegraaf? Dat hienen se folle earder dwaan moatten.'
De hiele seal lei slop fan it gnizen en klapte yn de hannen. Wat in bak. Mar, wat soe Wieringa sein ha as se by de gebouwen fan de NDC of by De Volkskrant itselde flikt hienen? Hie er dan as oanfierder fan it frije wurd yn alle lulprogramma's op de NPO syn beklach dien en sein dat se de loeders fan dieders oan de heechste peal ophingje moasten? Ik slút it net út.
Of moatte der miskien earst in pear deaden falle om it slim genôch te meitsjen foar in feroardieling?


description: Nienke Sinnema wie mei it skip De Wylde Swan de ôfrûne wike yn Stavanger. Se hat filme. Ynkoarten sette se útein mei de etappe nei Harns ta.

title: VLOG: de Tall Ships ferbliuwe yn Noarwegen

maintext:
"Ek hjir is it waarm", fertelde Nienke freed yn Weistra op wei. "Net sa waarm as yn Nederlân, mar wol ûngefear 30 graden."
Se ha de ôfrûne wike net oan it racen west. De reis fan Esbjerg nei Stavanger ta wie in 'cruise in company', leit Nienke út. "Dan ha we wat âldere gasten oan board."
"Wy ha de fjorden even yn west. Dat wie hiel moai, want normaal sjochst allinnich mar wetter. We ha ek even swommen yn de fjorden."
De twadde etappe giet fan Stavanger nei Harns. Dêr komme de Tall Ships freed oan. By dy twadde etappe geane trainees mei. Dy komme sneon yn Stavanger en wurde dan meinommen yn it echte libben op see.


description: Teätermakker Baukje Fennema prate mei tal fan minsken op de seedyk fan de Fryske waadkust.

title: Fan Lauwerseach oant Ofslútdyk: 'Dijk van een Verhaal' jout minsken op seedyk gesicht

maintext: De see spilet in belangrike rol yn it libben fan Baukje Fennema. As famke groeide se op yn Seisbierrum. De seedyk en it lânskip dêrefter ynspirearren har. It Waad en de kwelders lutsen har oandacht. Nei't se tweintich jier yn Grinslân wenne hie, kaam Fennema tolve jier lyn werom nei it heitelân. Net nei itselde doarp, mar wol datselde útsjoch. Yn De Skâns (Oostmahorn) sjocht se no út oer de Lauwersmar en is se tichteby de slûzen fan Lauwerseach en dy moaie Waadseedyk dêr't se sa fan hâldt.


description: De fytsefabrikant op It Hearrenfean nimt Velosophy oer, bekend fan de Babboe-bakfytsen.

title: Accell nimt memmebedriuw bakfytsmerk Babboe folslein oer

maintext: Fytsefabrikant Accell Group op it Hearrenfean nimt Velosophy folslein oer. Dat is de Nederlânske memme-ûndernimming fan it bakfytsmerk Babboe. De fabrikant hie al in minderheidsbelang fan 35 persint en nimt no ek de rest fan it bedriuw oer. Der wurde fierder gjin finansjele details oer de transaksje nei bûten brocht. Accell is al jierren belutsen by Velosophy. It merk Babboe waard goed tsien jier lyn yntrodusearre en is yntusken Europeesk merklieder en aktyf yn 22 lannen.


description: Ferskate partijen tekenen moandeitemoarn in akkoart om betize minsken yn Fryslân op in stressleaze wize te ferfieren.

title: Partijen tekenje akkoart oer ferfier betize persoanen yn Fryslân

maintext:
Neutraal buske
Op dit stuit rint der yn Fryslân al in pilot om betize minsken te ferfieren. Der wurdt by de pilot op ynset dat betize persoanen net mear troch de plysje ferfierd en opsletten wurde.
It ferfieren mei in plysjewein of ambulânse soarget foar in stigma op betize minsken. Dêrom wurdt yn de pilot in neutraal buske mei helpferlieners nei in melding fan in betize persoan stjoerd, yn stee fan in plysjewein. Betize minsken ha help nedich, sa is it idee.
Der wurdt besocht om by de persoan thús it probleem fuortendaliks op te lossen. Hoe minder prikels foar de betize minsken, hoe better. Wannear't it net mooglik is it probleem direkt op te lossen, wurde de kliïnten mei it neutrale buske ferfierd. Yn it buske sitte helpferlieners fan de GGZ.
Suksesfolle pilot
De pilot wurket goed, fynt Evert Boomsma, projektlieder fan alle tweintich Fryske gemeenten by it ferfier fan betize persoanen. "Wy ha sûnt de start fan de pilot yn april santich ynsetten hân fan it nije buske. De helte fan dizze meldingen koe op lokaasje direkt oplost wurde."
"De betize persoanen hoegden dêrtroch net mei nei it plysjeburo of in GGZ-ynstelling", seit Boomsma. "Dit skeelt de plysje en ambulânse in protte wurk én is foar de kliïnten folle better."


description: Mei De Wylde Swan is se fan Ingelân nei Denemarken fearn. Hoe gie it deroan ta op it skip?

title: VLOG: Nienke Sinnema ûnderweis yn earste etappe Tall Ships Races

maintext: Nienke Sinnema út Ljouwert docht op De Wylde Swan mei oan de Tall Ships Races. In wike lyn sette de earste etappe útein yn it Ingelske Sunderland en dy gie nei it Deenske Esbjerg. De Wylde Swan is yn har klasse as tsiende einige. Nienke hat op see oan it filmjen west, om sjen te litten hoe't it deroan ta giet op it skip.


description: It ûngelok barde foar in wenhûs oan de Stadburen yn Nijlemmer. Omwenners hawwe se út de auto helle.

title: Mem en bern mei de auto op de kop yn de sleat

maintext: Neffens tsjûgen is ien fan de bern mei de mem yn de ambulânse nei it sikehûs brocht. It is net bekend hoe't se der oan ta binne. Ek is noch net dúdlik hoe't de auto yn de sleat rekke is.


description: Se rinne mei izeren prippers by de wâlskanten del en stekke dy yn de grûn. Meiwurkers fan Wetterskip Fryslân kontrolearje de kaaien op gefaarlike drûchtesk

title: Wetterskip kontrolearret 150 kilometer oan wâlskanten op skuorren

maintext:
Om de kontrôles út te fieren, rinne meiwurkers fan it wetterskip mei izeren stokken dy't se yn de grûn prippe. Sa kinne se sjen hoe djip oft de drûchteskuorren binne.
Dat útdrûge kaden hiel gefaarlik wêze kinne, die bliken yn 2003 doe't in kade by Wilnis trochbruts. 1500 minsken moasten foar in dei in oar plak sykje. Sûnt dy tiid binne wetterskippen hjir hieltiten skerper op.
As de delslach noch langer útbliuwt, kin it tal kades dat kontrolearre wurde moat noch útwreide wurde.


description: De assistint-skiedsrjochter wie de iennige Fries op it WK Fuotbal. Yn Fryslân Hjoed sjocht er werom op in goed toernoai.

title: Sportoersjoch: Erwin Zeinstra sjocht werom op syn WK yn Ruslân

maintext:
Zeinstra, dy't assistint is yn it team fan skiedsrjochter Björn Kuipers, kaam fjouwer kear yn aksje op it WK: twa pûlwedstriden, in achtste finale en in kwartfinale. In knappe prestaasje dus, mar gjin finale. "Dêr hienen we yn it foar wol hope. Wat in neidiel wie: de twa ôfrûne WK-finales wienen al troch in Europeaan fluite."
De VAR
Der is, sa seit Zeinstra, hiel goed fluite op it WK. Dêrby holp de VAR, de 'video assistant referee'. Wat fynt Zeinstra fan de ynfiering dêrfan? "It foutepersintaazje is echt omleech gien. Mear as 99 persint fan de besluten wienen goed. Dat hat noch noait sa heech west."
Snein by de finale siet Zeinstra as reserve yn it stadion. "Spilers reitsje wolris blessearre, wy ek wolris." Hy hie dêrom dus ien fan de moaiste plakjes. "It is wol bysûnder. Tagelyk is it wrang, want it leafst hiest dêr sels rûn."
Diskutabel momint yn de finale
De penalty dy't Frankryk yn de finale krige, wie in diskutabel momint. "Ik kin my foarstelle wêrom't er jûn is, de penalty. Mar myn advys hie west: it wie fan ticht by, dus ûnopsetlik. Ik hie de penalty net jûn. Mar it is de dreechste regel dy't wy ha."
En no?
Dit wie it lêste ynternasjonale grutte toernoai foar Kuipers. Hy fluitet dus net mear op WK's en EK's. Mar Zeinstra bliuwt wol gewoan by Team Kuipers, sa seit er.


description: In nij enerzyajkkoart is sûnt tiisdei in feit, mar wa moat it allegearre betelje?

title: Enerzjyakkoart freget om serieuze oanpak

maintext: Omrop Fryslân prate dêroer mei enerjysaakkundige Bouwe de Boer en foarsitter John Vernooij fan Fossylfrij Fryslân. Neffens De Boer kinne húseigeners aansen in liening ôfslute om harren hûs enerzjyneutraal te meitsjen. Dy liening is net keppele oan de hûseigener, mar oan it hûs. Rûnom mar sinne- en wynparken oanlizze is net de goede wei, fynt John Vernooij fan Fossylfrij Fryslân. Der stil in kar makke wurde moatte foar grutte sinne- en wynparken, of foar in oare oplossing.


description: It waarynstitút warskôget foar ekstreme hjitte, benammen yn de stêden. De warskôging jildt net foar it Waadgebiet.

title: Koade oranje KNMI: ekstreme hjitte yn Fryslân

maintext:
It KNMI hat foar woansdeitemoarn oant tongersdeitemiddei koade oranje ôfjûn foar Fryslân. It waarynstitút warskôget foar ekstreme hjitte, benammen yn de stêden. De maksima lizze om de 35 graden hinne; de minima yn 'e nacht by de 20 graden.
It waarynstitút freget minsken genôch te drinken, de huzen koel te hâlden en harren net tefolle yn te spannen. De koade oranje jildt allinne foar it fêste lân, en net foar it Waadgebiet.


description: By Boschoord yn Drinte, krekt oer de grins by Boyl, is tiisdeitejûn in stik bosk yn 'e brân flein. It fjoer is yntusken ûnder kontrôle.

title: Boskbrân oer de grins by Boyl, fjoer ûnder kontrôle

maintext:
By Boschoord yn Drinte, krekt oer de grins by Boyl, is tiisdeitejûn in stik bosk yn 'e brân flein. Ferskate korpsen fan de brânwacht út Fryslân en Drinte waarden oproppen foar de brân en se binne manmachtich útriden.
De brânwachtminsken hawwe it fjoer yntusken ûnder kontrôle. Hoe't it fjoer krekt ûntstean koe, is noch net bekend. Fanwegen de oanhâldende drûchte wurdt al langer warskôge foar mooglike natuerbrannen.


description: Mei in strykplanke en strykizer op 'en paad om de berch Olympus, mear as 2700 m heech, yn Grikelân te beklimmen: dat is Extreme Ironing. Friezen Simon Fris

title: Extreme ironing: Friezen beklimme berch Olympus

maintext:
Foar de minsken dy't net witte wat it is: wat is Extreme Ironing?
"Extreme ironing is in ekstreme sport dy't al inkelde tsientallen jierren âld is. De bedoeling is dat je mei in strykplanke en strykizer nei in ekstreme lokaasje geane om dêr te striken. Dat hoecht net op in berch, sa as wy dien hawwe, mar dat kin bygelyks ek ûnder it parasjutespringen, as je ûnder wetter oan it dûken binne, of wat dan ek mar. As it mar op in ekstreme lokaasje is."
Hoe is it idee ûntstien om hjir oan mei te dwaan?
"Myn kammeraat liet my in ôfbylding sjen fan ien dy't oan 'extreme ironing' die en ik wie op slach ferkocht. Ik hâld der wol fan om écht dingen te ûndernimmen, yn stee fan der allinnich mar oer te praten en te dreamen. Hy ek, die bliken. Nei in wike of twa hie hy der mear oer opsocht en hawwe wy de fleantickets boekt. Hy wist nammentlik wol in moaie lokaasje: de Olympus yn Grikelân. Dat like my in prima idee!"
Hoe hawwe jimme alles nei boppen krigen?
"Wy hawwe it guod helle yn Thessaloniki, nei in hiel skoft sykjen. Francis hie de strykplanke tusken syn rêchsek en syn rêch yn, ik hie it strykizer op myn tas bûn. It wie benammen foar Francis in ynteressant stik rinnen nei boppen. Ek om't de paden bytiden flink krap wiene. Somtiden sels mei in ôfgrûn of mei beammen dêr't hy tsjinoan kaam. Al hie hy al gau troch hoe breed hy wie, wêrtroch't hy him gau troch de omjouwing manoeuvrearje koe."


description: De fertsjustering is nei alle gedachten goed te sjen. Yn grut part fan it lân is de loft skjin. It hichtepunt is om krekt te wêzen om 22.22 oere.

title: Stjerrewacht Burgum ferwachtet drokte mei moannefertsjustering

maintext:
De totale fertsjustering begjint om healwei tsienen ein einiget om kertier oer alven. Dêrnei duorret it noch sa'n twa oeren foardat de fertsjustering hielendal foarby is. It is de langste moannefertsjustering fan de 21ste iuw.
De lêste kear dat in moannefertsjustering te sjen wie yn Nederlân wie yn septimber 2015. Op 21 jannewaris takom jier der wer ien. Dêrnei is it wachtsjen oant septimber 2025.


description: Dizze wike sil ferslachjouwer Bauke Deelstra fossylfrij mei minsken nei it wurk. Woansdei giet er mei Sinne en Jilles op skeelers nei skoalle.

title: ElfwegenVLOG: Bauke is hjoed op tsjiltsjes

maintext: De Elfwegentocht: twa wiken lang sil Fryslân besykje om sa fossylfrij mooglik te reizigjen. Mar hoe wurket dat eins yn de praktyk? Wy sille alle moarntiden mei immen meiride nei it wurk. En dat giet fansels op in fossylfrije wize. Woansdei is Bauke ûnderweis op tsjiltsjes. Mei Sinne en Jilles, de bern fan Anja en André Bakker, skeeleret hy nei skoalle ta.


description: De Nannewiidrin is woansdei in oere letter. It nasjonaal kampioenskip gersbaanracen yn Noardwâlde is hielendal ôfsein.

title: Simmerwaar soarget foar út- en ôfstel fan sporteveneminten

maintext:
De waarmte en drûchte ha ek gefolgen foar sporteveneminten. De gersbaanraces fan it Nederlânsk kampioenskip yn Noardwâlde, dy't snein holden wurde soenen, geane net troch. In hurdrinevenemint by Aldehaske begjint woansdei in oere letter.
It Dutch Open Grass Track, sa't de wedstriid yn Noardwâlde hjit, is ôflast fanwege de drûchte. It is net ferantwurde om de races te hâlden op de baan fan Rensport Noordwolde. Frijwilligers fan de klup wienen al fan maaie ôf dwaande om de baan yn oarder te meitsjen foar it NK. Se meie gjin wetter út de njonkenlizzende feart brûke om de baan te ûnderhâlden. Neffens de lanlike motorsportferiening KNMV wurdt socht nei in ferfangende datum foar it NK.
De Nannewiidrin yn en om Aldehaske start takom woansdei fanwege de hege temperatueren in oere letter. Alle starts binne yn stee fan 19.15 oere no om 20.15. Ek binne der ekstra drinkposten by it hurdrinevenemint.


description: Fierljepper Thewis Hobma is de winner wurden fan it Keningsljeppen yn Burgum. Sneontejûn ljepte hy nei in ôfstân fan 20.38 meter.

title: Thewis Hobma pakt oerwinning by it Keningsljeppen

maintext: Fierljepper Thewis Hobma kin op 'e nij in oerwinning byskriuwe. De ljepper út Harns pakte sneontejûn de titel by it Keningsljeppen yn Burgum. Dêrom mei hy himsels no Kening neame. In passende titel foar de ljepper dy't dit seizoen al safolle prizen wint. It twadde plak wie foar Nard Brandsma (20.25), Ysbrand Galama (19.58) waard tredde.


description: It telefyzjeprogramma Fol Fjoer! nimt jo mei nei de grutste Fryske simmersporten. De haadpersoanen fertelle oer har passy.

title: Fol Fjoer! De bruorren Sytze en Harmen Brouwer libje foar it skûtsjesilen

maintext: It skûtsjesilen sit harren yn it bloed en se ha it der alle dagen wol oer. De bruorren Sytze en Harmen Brouwer. Sytze is skipper op it skûtsje fan It Hearrenfean en waard as debutant ferline jier twadde yn de SKS. Harmen is fokkenist oan board mar is takom jier skipper op De Twee Gebroeders yn de IFKS. It gefoel fan de Brouwers oer de skûtsjesilerij...


description: Nei in stimming yn de Twadde Keamer is it wis: de fleanbasis Ljouwert krijt fjouwer drones.

title: Grien ljocht foar komst Reaper-drones nei fleanbasis Ljouwert


description: De simmer fan 1959 wie ek slim. It gers wie doe like giel as no en der moast feefoer bykocht wurde. Frou Van Weperen (96) hâldt net fan de waarmte. It hant

title: Frou Van Weperen (96): Der komt my net folle út hannen mei dit waar

maintext:
Frou Van Weperen út Easterwâlde is in pear moanne lyn ferhuze. Se koe nei in âldereinhûs, mar keas - op har 96ste - dochs leaver foar in selsstannige wenning yn it sintrum fan Easterwâlde. "De wenningbou fûn dat ek wol bysûnder, leau'k. Mar ik haw it leafst myn frijheid en wat romte om my hinne. Dat bin ik fanâlds ek sa wend as boerinne." Itensiede docht se sels en dêr wol se mei trochgean salang as dat giet. Mei help fan de thússoarch en har bern rêdt se har skoan, mar se hat it net stean op it hite waar fan dizze simmer. "Ik swit en ik swit mar. Der komt my net folle út hannen op dit stuit." Frou Van Weperen doelt dêrmei op har grutte hobby, it hantwurkjen. Se belibbet der oars in soad aardichheid oan, mar mei it waarme waar wol dat net rjocht.
Mei it waarme waar docht frou Van Weperen der ferstannich oan om har ambysje by te stellen, seit ferpleechkundige Marjan Punter fan thússoarch De Friese Wouden. Fan har krijt frou Van Weperen moarns in kopje bûljon én in glês wetter. "Een lager tempo en ekstra drinken, daar gaat het om", seit Punter. "Wij proberen de mensen wat meer aandacht te geven en drinken extra water met ze." De wurkdruk is fanwege it hege waar ek in bytsje nei ûnderen bysteld. Alle adressen wurde oer mear kollega's ferparte, sadat elts wat mear oandacht krije kin. "De ochtendroute gaat nog wel, want dan is het nog niet zo heet. Maar 's avonds is dat echt nodig", seit Punter. Sy docht har wurk op in tsjinstfyts.
Dizze simmer is net de earste waarme simmer dy't Van Weperen meimakket yn har lange libben. De waarme simmer fan 1959 stiet har noch goed foar eagen. It lân brocht doe fierstente min fretten op foar de 28 kij dy't de Van Weperens doe hiene. "Wy moasten doe foer bykeapje. In waarme simmer kostet altyd jildt, moatte je mar rekkenje." Se freget har soan om ekstra iisko's te keapjen yn de supermerk, want ek dat helpt tsjin de waarmte.


title: Te min wyn: sylrace fan Lauwerseach nei Noarwegen ynkoarte

maintext: De sylrace nei it Noarske Larvik, dy't sneon op 'e neimiddei úteinset yn Lauwerseach, is mei 60 mijl ynkoarte. Dat meldt RTV Noord. Der stiet oan it begjin fan it trajekt amper wyn.


description: It is in grutte stap in de goede richting, neffens de direkteur fan SC Cambuur. Friese Poort wurket mei oan de ûntwikkeling fan it stadion.

title: Ard de Graaf oer Cambuurstadion: "Het zijn heel spannende momenten geweest"

maintext:
De earste peal kin no noch net direkt de grûn yn. Dêrfoar moatte earst noch oare stappen set wurde. De Graaf docht in opsomming: "De politieke besluitvorming op planologische zaken, dan een bestemmingsplan maken en aanvragen, waar mensen op kunnen reageren. Daarna kunnen we een omgevingsvergunning aanvragen. Al die stappen zijn opgenomen in de planning."
Skoalgebou te âld
De Graaf is fansels fral bliid dat syn fuotbalklup in nij ûnderkommen krijt. Van Bruggen giet it om de húsfesting fan syn skoalle: "Wy wolle in goed ûnderdak foar ús dosinten en studinten. It gebou dat we no ha is foar in grut diel te âld. We ha bygelyks gjin fentilaasje. Dat kin beslist net mear." Ek de nije lokaasje is foar Friese Poort belangryk. "Benammen de opliedingen Handel & Economie wolle we yn de praktyk ha. Dêrom wolle we ek fysyk tusken de bedriuwen sitte."
It stadion moat healwei 2021 klear wêze. De Graaf hat der fertrouwen yn. "Dat heb ik altijd gehad, maar dat is nu alleen maar sterker geworden. Het zijn heel spannende momenten geweest, dus het is deels ook opluchting.''


description: Rûzje tusken in scooterrider en fuotgongers rint út de hân. In frou wurdt slein en de scooterrider driget te stekken mei in skroevedraaier.

title: Scooterrider slacht frou en driget te stekken mei skroevedraaier

maintext:
In scooterrider is sneintejûn oppakt foar mishanneling yn de Fryske haadstêd. De man hie rûzje krige mei fuotgongers. Dêrby soe ien fan de fuotgongers, in frou, klappen krige hawwe. Boppedat soe de scooterrider drige hawwe mei in skroevedraaier te stekken.
Nei ûndersyk en oan de hân fan in sinjalemint koe letter yn de Begoniastrjitte in 18-jierrige Ljouwerter oanhâlden wurde. De man is foar neier ûndersyk ynsletten.


description: Op it plak dêr't jierrenlang bern nei skoalle gienen, is nei fiif lange jierren plannen meitsjen en jild sykjen no in nij sportplein makke.

title: Sportive Akkrumers kinne tenei teplak op nij sportplein yn Akkrum-East

maintext: No leit der in grut plein fan 3.000 kante meter dêr't je op basketbalje, skeelerje, ride en fuotbalje kinne. En net allinnich dat, der is ek noch in fjildsje mei saneamde bootcamptastellen. En de jeugd út it hiele doarp wit it pleintsje no al te finen, wylst de lêste stien mar krekt lyn lein is. Njonken de jeugd binne der noch wol mear groepen dy't oan it wurk wolle op it plein, lykas âlderein.


description: Tsjek myn sjipkist: de finale! Watfoar team is it rapst?

title: Tsjek myn sjipkist: de finale!

maintext:
'Tsjek myn sjipkist' wurdt makke yn it ramt fan Fossyl Frij Fryslân. Hiel Fryslân wurdt de earste twa wiken fan july oproppen om ferfiersmiddelen op fossile brânstof stean te litten en op syk te gean nei duorsume alternativen.
'Tsjek myn sjipkist' bestiet út seis ôfleveringen. Yn de earste fiif ôfleveringen wurkje trije teams fan trije basisskoallen oan it bouwen fan in sjipkiste. Fierder sjogge we wat fossile brânstof no eins is, wêrom't it sa skealik is foar it miljeu en wat duorsume alternativen wêze kinne.


description: Keunstners Ludy Feyen en Garda van der Hoek belûke skoalbern by it projekt. Sa hoopje se nije ambassadeurs foar de see te meitsjen.

title: Walfiskprojekt op Skiermûntseach freget omtinken foar plestik sop

maintext: By it projekt binne in soad skoalbern belutsen. "We willen jongeren ambassadeur maken van een schone zee", fertelt Feyen. Under oare bern út groep 6 fan de Ljouwerter Prins Mauritsskoalle helpe mei oan de bou fan de walfisk. Foar de measte bern is it de earste kear dat se op it eilân binne en se sjogge harren eagen út. Kwallen, de see en it waad, mar ek plestik en oar ôffal.


description: Krimpregio Noardeast-Fryslân liket net mear te krimpen. Der steane minder hûzen te keap. Yn Holwert sjogge je dat it bêste.

title: Oan krimp yn Noardeast-Fryslân liket ein te kommen

maintext:
Mar yn Holwert wurdt sein, dat de groei dêr net allinnich te ferklearjen falt troch de oanlûkende ekonomy en wenningmerk yn de provinsje. Neffens doarpsbelang komt it ek troch in freonegroep dy't der mei elkoar foar kiest om wenten yn eigen doarp te keapjen op te knappen.
De plannen foar Holwert oan See lykje ek in soad ynvestearringen los te meitsjen. Leechsteande hûzen wurde opkocht om der rekreaasjewenten fan te meitsjen. Doarpsbelang hat ek al tsien minsken op in list dy't graach nijbouwe wolle yn Holwert. Mar omdat it formeel in krimpdoarp is, liket dêr gjin romte foar te kommen.


description: It is de 30ste edysje fan de Nederlânske Fierljep Manifestaasje, en Omrop Fryslân is der live by.

title: LIVE: Nederlânske Fierljep Manifestaasje yn it Heidenskip

maintext: Elkenien kin meidwaan oan de NFM, en dus komme de ljeppers sneon fan rûnom nei It Heidenskip om te striden foar de gouden, sulveren en brûnzen prizen. De wedstriid bestiet út ferskate foarrondes, en in finale. De dielnimmers kinne har fia dizze foarrondes pleatse foar de finale, dan moatte se lykwols wol in bepaald limyt ljeppe. Eartiids wie it benammen in wedstriid foar amateurs, mar tsjinwurdich binne ek de grutte toppers oanwêzich by de NFM.


description: Minsken dy't noch nea earder mei-inoar spilen, geane in bus yn om, as se der wer útkomme, in nûmer riker te wêzen.

title: John Lennon Bus yn Fryslân: muzyk skriuwe yn in bus

maintext:
Mei in mobile audio- en fideostudio yn de bus krije jonge muzikanten út hiel it lân freed de mooglikheid om ûnder begelieding in nûmer te meitsjen. It is allegear ûnderdiel fan it Never Ending Orchestra.
Never Ending Orchestra is in LF2018-projekt en is in gearwurking tusken Fryslân Pop, stifting Popsport en in tal muzikanten. Under de muzikanten binne ek trije jonges út Ljouwert.


description: De twa Friezinnen ha de einstreek helle fan de wichtichste etappekoers foar froulju, dy't snein yn it noardeasten fan Italië einige.

title: Anouska Koster en Nicole Steigenga ride Giro Rosa út

maintext: De Giro Rosa sette freed 6 july útein mei in ploegetiidrit yn Verbania. Nei tsien ritten, wêrûnder in pear troch it heechberchtme fan de Alpen - lykas dy nei de 'mytyske' Zoncolan - kamen de fytsters dizze snein oan yn Cividale del Friuli.


description: It tal Friezen dat himsels tekoart docht is al jierren ridlik stabyl, mar leit wol boppe it lanlik gemiddelde.

title: Oantal selsdeadingen yn Fryslân bliuwt stabyl

maintext:
It tal selsdeadingen yn Fryslân yn 2017 lei krekt wat heger as de lanlike trochsnee. Yn Fryslân hawwe 13 op de 100.000 minsken harsels tekoart dien, lanlik wie dit 11 op de 100.000 minsken.
Jongeren
Opfallend is dat lanlik sjoen noch nea sa'n soad jongeren oant 20 jier harsels tekoart dien hawwe as yn 2017. Dochs is dit noch altyd de âlderdomskategory wêryn't it minst faak selsmoard pleegd wurdt.
Yn de leeftydskategory fan 50 oant 59 jier wurdt it faakst selsmoard pleegd. Manlju plege mear as twa kear sa faak selsmoard as froulju.
Oare Europeeske lannen
It tal selsdeadingen yn Nederlân leit leger as yn de measte oare Europeeske lannen. In ferklearring hat it CBS dêr net foar.


title: Fol Fjoer! De passy fan Hans Wassenaar foar it keatsen

maintext: Op it fjild stiet er mei it fjoer foar de eagen: keatser Hans Wassenaar. Hy waard Kening fan de PC yn 2016 en is besitter fan it klaverke fjouwer. Wassenaar is topfit en hat wer sin oan de moaiste keatsdei fan it jier mei in topsfear: de PC!


description: Cor en Marianne van Staveren binne de nestors fan de keapersferiening. It wurk oan harren wente sette woansdeitemoarn as earste útein.

title: Earste peal fan 45 enerzjysunige wenningen by De Pein slein

maintext: It plan om 45 enerzjysunige wenningen oan de râne fan De Pein te bouwen is no dochs úteinset. De earste peal is woansdeitemoarn slein foar it hûs fan it pear Cor en Marianne van Staveren. Yn 2013 is it plan De Peinder Mieden presintearre. Dêrnei hat it troch in ferskaat oan tûkelteammen lang duorre foardat it wurk úteinsette koe.


description: De lytse kangoeroe komt gewoanwei net foar yn it wyld yn Fryslân.

title: Wallaby deariden op de N351 by Easterwâlde

maintext:
In autobestjoerder ried rjochting Aldeberkeap doe't der ynienen in wallaby foar syn auto sprong. Hy koe de lytse kangoeroe net mear ûntwike en botste tsjin it bist oan. De wallaby oerlibbe it net. De auto hie flink wat skea en moast fuortsleept wurde.
It is net dúdlik wêr't it bist weikomt, en hoe't er yn de Fryske natuer bedarre is.


description: De waarmte yn Fryslân soe it wolris oant healwei augustus folhâlde kinne, sa is de ferwachting fan waarman Piet Paulusma.

title: ''Der komt noch gjin bak wetter oan'', seit Piet

maintext: Neffens Piet Paulusma is it tige drûch yn de provinsje. ''De waarmte kin ek noch wol in moanne trochsette, mar wy sille it net sûnder buien hâlde kinne dizze simmer'', seit er. As it dan ien kear begjint te reinen, dan kin dat samar ris foar problemen soargje. ''As der ynienen hûndert millimeter falt, dan hast fuortendaliks it totaal fan in moanne. Mei swiere buien spielt ek alles fuort om't de grûn sa drûch is.


description: By it ôfbrekken fan de tunnel ha meardere hûzen yn de omkriten skea oprûn. De sloop is doe stillein. Mei in nije metoade is it wurk no wer los.

title: Stikkenseagjen Jouster tunnel moat fierdere skea oan hûzen foarkomme

maintext:
De sloopwurksumheden oan de âlde tunnel yn de Hollandiastrjitte tusken De Jouwer en Skarsterbrêge binne wer oppakt. De sloop wie earder stillein omdat trije wenningen skea oprûnen troch de trillingen. Der is no keazen foar in alternative sloopmetoade. Hjirby wurdt de tunnel yn stikken seage.
Fan 't hjerst moat it wurk klear wêze. Dat stiet yn de lêste nijsbrief fan it projekt Knooppunt Joure. Dêryn wurdt ek melden dat de snelheidsbeperking fan 90 kilometer yn de oere by it knooppunt der nei alle gedachten ein augustus of begjin septimber ôfgiet.


description: Fiif sûne seehûnen dy't samar dea gean yn de opfang. Meiwurkers op Skylge binne ferbjustere.

title: "Deade seehûnen riedsel foar opfang Skylge"

maintext:
De seehûnen leine op in stalt, wylst meiwurkers it swimbad skjinmakken. Doe't se de seehûnen wer yn it bad litte woene, wiene se dea. De jonge bisten wiene de ôfrûne wiken fersoarge en stiene op it punt dat se werom de see yn koene. De kadavers binne nei it Veterinair Pathologisch Centrum fan de Universiteit Utert brocht.
Ut in earste ûndersyk dêr docht bliken dat de bisten sûn wiene. Der wurdt no tocht oan in firus as fergiftiging as reden foar it dea gean fan de seehûnen.


description: De Reuzen fan teäterselskip Royal de Luxe strune trije dagen yn augustus om yn Ljouwert.

title: De Reuzen sette poppeteäter yn Fryslân wer op de kaart

maintext:
Poppespiler Haye Bijlstra rekke al op jonge leeftiid ynspirearre troch Boschma en holp him ûnder oare mei Boschma's film 'Sjoch, dêr leit wat op 'e dyk'. Bijlstra woe lykas Boschma ek beropspoppespiler wurde, mar de tiid wie te ûnwis. Troch neist it poppespul ek te wurkjen, koe Bijlstra sels bepale wat hy wol en net die en betelle er alles sels. Sa hie hy it yn eigen hân en wie er net ôfhinklik fan subsydzjes. Mar om't Bijlstra yn it Frysk spilet en it publyk foar Frysk poppespul mar lyts is, wie it faak in soad wurk foar wat it opleveret.
It bruts Bijlstra op en hy hat syn lêste foarstelling alwer seis jier lyn spile. Al is syn leafde foar it poppespul net minder wurden. Mei in foarstelling dy't yn twa koffers past, hopet Bijlstra meikoarten wol wer op paad te gean om foar de Fryske leafhawwers te spyljen. ''Spyljen foar folwoeksenen, dêr kin ik myn eigen aai better yn kwyt. It is noch moaier dan spyljen foar bern. Bern geane automatysk mei yn de fantasy fan de poppe. Mar as grutte minsken dêr emoasjes by krije, dan is dat geweldich.''
Marionetten
Yn de jierren '80 wie der in grutte fraach yn Nederlân nei marionetteteäter. Mar net folle keunstners koene sels de marionetten meitsje en bespylje. Marionettespilers Lucas Goudzwaard en Aad-Jan Coumou kamen út it westen fan it lân nei Fryslân ta, dêr't se de ôfrûne tritich jier wenne en spile ha. Mar trochdat se gjin subsydzje mear krije en de teäters dêrom net folle mear oan poppespul dogge, spylje se hast net mear yn Fryslân. De manlju fine it spitich dat no in soad bern net mear opgroeie mei poppespul. ''Dat is niet zo best! Het is toch jarenlang een traditie geweest dat kinderen verhalen zien waar figuren in bewegen. Magisch met die draadjes, want uit de verte zie je niet dat de poppen aan draadjes zitten en lijken ze echt te leven'', seit Lucas Goudzwaard.
Ek al hawwe de manlju gjin wurk mear yn Fryslân, se hâlde net samar op. Meikoarten ferhúzje se nei Frankryk; yn de rêst fan Europa is wol in soad fraach nei marionetteteäter. ''Nederlanders willen toch graag een groot spektakel en in het buitenland zijn ze tevreden met kleinschalig vakmanschap'', fynt Aad-Jan.


description: ''Rêd de fûgels fan de drûchte, set it lân ûnder wetter", sa is de oprop fan agrarysk kollektyf Waadrâne.

title: Oprop oan boeren: set it lân ûnder wetter foar greidefûgels

maintext:
It falt foar boeren noch net ta om oan de oprop te foldwaan. Fuort njonken it lân fan Jelte Bakker is de Holwerterfeart, dêr't it wetter sa heech stiet, dat hy allinnich in sko iepen hoecht te setten om it lân ûnderrinne te litten. Mar lang net alle boeren hawwe dat. Guon hawwe wol in pomp, mar faaks is de kapasiteit te lyts om it lân splis te setten. Mar ek regels stean it foldwaan oan de oprop yn de wei. Boeren dy't yn de beneaming komme wolle foar de spesjale subsydzjepotten dy't der binne foar wiet lân, meie har lân net samar it hiele jier ûnder wetter sette. As uterste datum jildt offisjeel 15 juny.
"Wy hawwe al by de ynstânsje ynformearre oft der in útsûndering makke wurde kin, mar wy hawwe noch neat heard. Wy hoopje dat sy dit troch de fingers sjen wolle", seit Hans Kroodsma. Jelte Bakker hellet syn skouders op: "as wy op alle regels wachtsje moatte, dan kinne wy wol mei it greidefûgelbehear ophâlde''.


description: Ien fan de fjouwer deariden fytsers yn Tadzjikistan is de 56-jierrige Fries om utens René Wokke. Hy wenne yn Amsterdam, mar kaam út Drachten.

title: Fryske fytser deariden yn Tadzjikistan

maintext:
Wokke wenne yn Amsterdam, mar komt út Drachten. Hy wie ek belutsen by de Bildtse Bierbrouwerij yn Sint-Anne.
It is noch hieltyd net dúdlik ûnder hokker omstannichheden de fjouwer fytsers - neist Wokke ek twa Amerikanen en in Switser - omkaam binne. De groep toeristyske fytsers waard oanriden troch in auto, wêrnei't de bestjoerder útnaaide.
Ferskate senario's
Letter waarden fjouwer fertochten oanhâlden. De autoriteiten yn Tadzjikistan hâlde rekken mei ferskate senario's: in ûngelok, in berôving of in terroristyske oanslach.


title: Minder hindernissen by hynstemaraton Paardendagen

maintext:
De organisaasje fan de Paardendagen yn Driezum-Wâlterswâld hat tongersdei besletten it tal hindernissen by de hynstemaraton oan te passen. Dat fanwegen de hege temperatueren dy't freed ferwachte wurde. De wedstriid sil ferriden wurde oer de helte fan it eardere oantal hindernissen. Alle kombinaasjes sille de feardichheidsproef ride; derneist sille de ponnys alle even hindernissen ride, en alle hynders de ûneven hindernissen.
Ofrûne tiisdei naam de organisaasje fan de Paardendagen ek al maatregels fanwegen it waarme waar.


description: Oane Galama wûn mei 20.41 meter by de manlju, Tessa Kramer mei 14.66 meter by de froulju en Freark Kramer mei 18.13 meter by de junioaren.

title: Fierljeppers fan It Heidenskip winne NFM yn eigen doarp

maintext:
Thúswedstriid
By de manlju wie Galama de bêste. Yn syn thúswedstriid bleau er Nard Brandsma út Warkum (20.11 meter) en Ricardo Faaij út Haastrecht (19.31 meter) foar. Sy einigen respektivelik op it twadde en tredde plak.
Tessa Kramer wûn by de froulju en ek foar har wie it in thúswedstriid. Oer har 14.66 meter gie gjin inkele konkurrinte. Akke Dijkstra út Bûtenpost (14.45 meter) waard twadde en Julia van Eijk út Haastrecht (14.22 meter) tredde.
Galama en Kramers doarpsgenoat Freark Kramer sprong mei 18.13 meter it fierst by de junioaren. Jan Teade Nauta út Drylts (17.87 meter) pakte yn dizze kategory it sulver. It brûns wie foar Rutger Piersma fan It Heidenskip (17.78 meter).


description: Ien fan de grutte prizen fan de Droomsalaristrekking fan de Staatsloterij is fallen yn Fryslân.

title: Dream komt út foar Fries: alle moannen 10.000 euro

maintext:
De haadpriis fan de lotterij foel op in lot yn de gemeente Kollumerlân. De winner krijt 30 jier lang alle moannen 10.000 euro, in totaalbedrach fan 3,6 miljoen euro. In abonneespiler út de gemeente De Fryske Marren wûn 100.000 euro yn ien kear, belestingfrij.
Fanwege de privacy fan de dielnimmers makket de Staatsloterij gjin nammen fan de priiswinners bekend.


description: De flammen kamen ûnder de motorkap wei.

title: Auto brânt út yn de Tjerk Hiddesstrjitte yn Ljouwert

maintext:
Yn Ljouwert is sneintemiddei in auto ôfbaarnd. De auto stie parkeard oan de Tjerk Hiddesstrjitte. In omstanner seach de flammen ûnder de motorkap wei kommen en belle de brânwacht.
Plysje sette de strjitte ôf. Doe't de brânwacht kaam stie de foarkant fan de wein al folslein yn de brân. Mei skom wie it fjoer gau út De oarsaak fan de brân is noch ûnbekend.


description: Plysje Ljouwert drok mei ferkearsoertreders.

maintext:
De plysje yn Ljouwert hie it moandei en moandeitenacht drok mei ferkearsoertrêders. Sa moasten se moandeis dravend achter in fertochte oan. De plysje seach in man en frou riden yn de Dokkumerstrjitte en sette harren auto oan de kant, om't de frou gjin autoriem om hie. Ut ûndersyk die bliken dat de man socht waard yn ferbân mei stellerij en mishanneling. De man naaide rinnendewei út, mar waard nei in koarte efterfolging oanhâlden. Hy krige in proses-ferbaal foar it riden sûnder rydbewiis en waard fêstset foar ûndersyk nei de oare saken wêrfan't hy fertocht wurdt.
In 24-jierrige frou út Ljouwert waard oanhâlden om't se oer de Peter Stuyvesantwei kuiere en net fan doel wie dêrmei op te hâlden. De frou woe har ek net legitimearje. Se hat in proses-ferbaal krigen. Yn Grou waard in 49-jierrige automobilist út It Hearrenfean oanhâlden, om't hy gjin rydbewiis hie. Ek dizze man krige in proses-ferbaal.


title: Stikkene spoarbrêge: gjin treinen tusken Akkrum en Ljouwert

maintext:
Reizgers op it spoar tusken Ljouwert en Zwolle moatte op it stuit rekken hâlde mei fertraging. Troch in stikkene spoarbrêge by Akkrum ride der op it stuit gjin treinen tusken Akkrum en Ljouwert.
Neffens de ferfierder sille de problemen yn elts gefal oant 17.15 oere oanhâlde. Der ride stopbussen tusken Ljouwert, Grou-Jirnsum en Akkrum; tusken Ljouwert, It Hearrenfean, Wolvegea, Stjinwyk en Meppel binne der rappe bussen aktyf.


description: Jannewietske de Vries fan de PvdA is foardroegen as nije boargemaster fan de gemeente Súdwest-Fryslân.

title: Jannewietske de Vries wurdt nije boargemaster Súdwest-Fryslân

maintext:
Der hienen yn totaal sechtsjin minsken sollisitearre nei de funksje fan boargemaster. De Vries is de opfolger fan Magda Berndsen. Sy waard begjin dit jier keazen as waarnimmend-boargemaster fan de gemeente, as opfolger fan Hayo Apotheker.
Fan 2007 oant 'e mei 2015 wie Jannewietske de Vries deputearre fan de provinsje Fryslân. Op it stuit wurket se noch as bestjoerder by de Floriade 2022.


description: Gastkollumniste Hiltje Bosma skriuwt oer waarme broadsjes en de kar tusken supermerk en bakkerij.

title: Kollum: "It ambacht"

maintext:
"Wa herkent it noch? De lucht fan waarme broadsjes en bôle dy't jo suver hast efter op 'e tonge leit as je by de kuorren en rekken yn de bakkerswinkel delrinne? De bakkersfrou dy't, fan efter it rút, nei jo swaait as se sjocht dat jo it binne, en de bôle foar hjoed alfêst op it hoekje fan de toanbank delsetten hat wannear't je oer de drompel binne?
It wurdt in krapte yn guon plakken; de echte ambachtlike bakker. De bakker dy't de bôle noch waarm efter it rút lizzen hat as je op moandei foar de hiele wike komme. It bestiet hast net mear. It is krekt oft it ambacht rûn guon beroppen liket te ferdwinen. Foar myn eigen gefoel benammen ûnder it mom "massa is kassa". No sit der fansels wol wat yn. Hoe mear asto ferkeapje kinst as bedriuw hoe mear ast fertsjinnest en hoe mear "bôle ast op 'planke hast". De kearside is dat alles masinaal dien wurdt en dus it amt foar it produkt ferdwynt. It is mar in lyts ploechje dat himsels ta de "fakidioaten" rekkenet.
Dizze fakidioaten hawwe in hert foar de saak. Se sjogge net allinne nei wat goed is foar harren sels, mar ek hoe't it produkt better wurde kin. Se sjogge nei wat de klant no wier wol. It gros sil no fine dat ik de grutte produksjebakkers tekoart doch, mar sa bedoel ik it net. Ik sis net dat sy net sjogge nei wat de merk docht, dêr sjogge sy grif nei. Dêr brân ik my de hannen net oan. Wol is it sa dat de fakidioat ek nei it yndividu sjocht en net allinne nei de komplete merk.
Smaak en lucht binne hjoed en de dei hiel wichtich en wannear't alles masinaal dien wurdt priuwe je dat werom yn it einprodukt. Der feroaret wat yn de struktuer. Dat begjint al mei it moal dat brûkt wurdt en de wize wêrop't it daai bewarre bliuwt. Beide bedriuwen hawwe hjir kunde fan, dochs as ik mei minsken praat, bûge se nei de idioat kwa bettere kunde. Echter keapje wy ús suf oan 1,- bôle by de super. Mei as ekskús "echte bôle is dochs wol djoer en dan falt dat fan de super noch net iens sa hiel bot ôf." Faak binne wy dan ûnderdiel fan wat gruttere groepen. Want sadree't je as minsken ien op ien sprekke, wolle se de bôle en de boltsjes it leafste waarm fan de bakker, mei in sean aaike, in bakje dampende DE en de Ljouwerter der oprôle njonken.
Oftewol, dy ambachtlike bakker is mear as allinne in idioat mei kunde, hy is in belibbing dy't al by de etalaazje begjint en einiget oan de keukentafel by Gerrit en Grietsje dy't graach op snein foardat se nei tsjerke geane noch efkes nei de Omrop harkje, en de krante lêze. Mar wol mei de waarme boltsjes fan de bakker.
Dochs komt der in punt dat de bakker fan Gerrit en Grietsje beslute moat oft der trou oan himsels en yn it amt bliuwt, of dat hy der in produksje op grutte skaal fan makket. De keunst soe eins wêze dat dy bakker dat kombinearret. In hiele sprong yn it djippe. It freget nammentlik om nije ynsichten dy't âld en nij mei-inoar ferbynt op sa'n wize dat nimmen der wat fan merke sil.
De fraach is dan, bestiet sa'n bakker wol? Myn antwurd? Ik hoopje it al. Oars haw ik as oansteande bakkersfrou in útdaging. En eins fûn ik, as skriuwster mei in útsprutsen miening en as fan, dat it al hiel spannend is om in eigen bakkerij te hawwen. In bedriuw is sawier in risiko dat je nimme, mar wat ik earder al sei, as ambachtlike bakker, is it in kar dy't in bakker faak noch wat bewuster makket, der sit gefoelsmjittich noch wer in folle grutter risiko oan. Want djoere bôle wurdt in krapte."


description: Troch it drûge waar fan de ôfrûne tiid fljocht it gers en de heide earder yn de brân. Snein wie it raak yn De Blesse, Mûnein en Snits.

title: Bermbrannen soargje ek yn Fryslân foar drokte by brânwacht

maintext: Op in soad plakken yn Fryslân ha de ôfrûne dagen bermbrantsjes west. Troch it drûge waar fan de ôfrûne tiid fljocht it gers en de heide earder yn de brân.


description: Wylst de hichte fan de mûnen omleech giet, wurdt de kompensaasje foar omwenners heger.

title: Wynturbines Nij Hiddum-Houw wurde leger

maintext:
De plannen foar it wynmûnepark by de kop fan de Ofslútdyk jouwe in soad diskusje en ek Provinsjale Steaten woene sjen oft der mooglikheden binne de mûnen leger te krijen. Eksploitant Sjoerd Mensonides seit dat se ta it uterste gean binne mei it oanpassen fan de plannen en hopet dat se no oan alle moasjes fan de provinsjale polityk foldien ha.
Woansdei beslute Provinsjale Steaten oer de oanpaste plannen foar it wynmûnepark.


description: Gewoanwei fynt it yn juny plak, mar yn 2019 is it op 25 maaie, fanwege Himelfeart en Pinkster.

title: Kuiertocht Rondje Ameland wurdt takom jier earder hâlden

maintext:
It Rondje Ameland wurdt takom jier earder hâlden as oars. De kuiertocht fan 50 kilometer om it Waadeilân hinne is yn 2019 op 25 maaie. It Rondje Ameland fynt gewoanwei yn it earste of twadde wykein fan juny plak, mar dat komt takom jier min út. It earste wykein fan juny is nei Himelfeart en it twadde wykein is it Pinkster.
It bestjoer krige fan in soad kuierders de fraach oft der ek in alternative datum mooglik wie. Letter wie gjin opsje, omdat der dan allegear oare eveneminten binne op it Amelân. Dêrom is keazen foar 25 maaie. Wagenborg set dan spesjaal foar it evenemint in ekstra betide boat yn.
Rondje Ameland wurdt takom jier foar de 23ste kear hâlden.


description: Dêrby rekken twa Fryske jongeren ferwûne. In 21-jierrige man út Ljouwert wie der slim oan ta, mar is yntusken bûten libbensgefaar.

title: Stadichoan mear dúdlikheid oer stekpartij yn Lübeck

maintext:
De 21-jierrige Fries sil nei alle gedachten moandei heard wurde troch justysje, as syn sûnens dat talit. ''It moat om syn sûnens dan wol kinne, mar wy hoopje takom moandei mei him prate te kinnen'', seit Ulla Hingst.
Motyf
Oer it motyf fan de 34-jierrige Dútske fertochte is noch neat bekend. ''De fertochte swijt oant no ta'', neffens de haadoffisier fan justysje. ''Wol kinne we sizze dat it in bewuste aksje wie fan de dieder. Op basis fan bylden fan de fideokamera's yn de bus wurdt de dieder ek fertochte fan poging ta moard.''
Nei oanlieding fan de bylden tinkt de plysje dat it doel fan de fertochte wie om de folle bus yn 'e brân te stekken en sa in soad minsken ferwûningen ta te bringen. Dat er dêrby deaden falle soene, naam er op 'e keap ta.


description: As it goed regele wurdt sil de binnenstêd profitearje fan de takomstige tastream fan minsken nei it WTC gebiet, sa tinkt de partij.

title: PvdA is net benaud foar de takomst fan de binnenstêd fan Ljouwert

maintext:
By de stimming oer de takomst fan it WTC gebiet woansdeitejûn yn de gemeenteried, wiisden alle fraksjes op de gefaren fan nije detailhannel by it WTC. En de gefolgen dy't dit eventueel hawwe kinne soe foar de winkels yn de binnenstêd en dy op winkelsintrum De Centrale.
De Haan dielt dy soarch mar as der in goeie detailhannelstruktuerfyzje (plan foar de ferdieling fan de detailhannel) foar de stêd makke wurdt moat it goed komme, seit hy. Neffens him stiet de binnenstêd der fantastysk foar en is der minder leechstân as in pear jier lyn. As it goed regele wurdt sil de binnenstêd profitearje fan de takomstige tastream fan minsken nei it WTC gebiet.


description: Mei de fuotten yn it sân en sa no en dan in dûk yn it wetter. Mei it waarme waar sochten in soad minsken it strân fan Makkum op.

title: FIDEO: Simmerdrokte op en rûn it wetter

maintext:
Mar net allinnich oan it wetter wie it drok. Ek op it wetter wienen in soad minsken te finen. Mei de wyn troch it hier en in kâld drankje yn de hân. By wettersportbedriuw ANJA yn Grou lei der gjin sloep mear oan de steiger. It binne topdagen foar de ferhierders fan boatsjes.
Robin Dorenbosch fan ANJA fertelt dat syn telefoan de hiele dei read gloeiend stjit, mar dat der echt gjin motorboat mear frij is. "En ek moarn is alles al fuort, topdagen dus", seit Dorenbosch. Mei de sylboatsjes gjit it iets minder. "Der binne ek in soad Valkjes fuort, wol wat minder as de sloepen, mar ik bin tefreden", seit Dorenbosch.


description: Twa auto's botsten tiisdeitemoarn troch noch ûnbekende oarsaak opinoar by Beetstersweach.

title: Bestjoerder ferwûne by ûngelok op A7

maintext: Ien fan de auto's bedarre nei de klap tsjin de fangrail. De bestjoerder rekke ferwûne oan de holle en is mei in ambulânse nei it sikehûs brocht. Ien rydbaan waard ôfsletten foar it oare ferkear. Dêrtroch ûntstie in file yn de rjochting fan Drachten. De plysje ûndersiket hoe't it ûngelok gebeure koe.


description: Yn de finale fan de haadklassepartij yn Seisbierrum wie it partoer fan Ilse Tuinenga sneontemiddei mei 5-3 6-4 te sterk foar Elly Hofman-en-dy.

title: Tuinenga-en-dy winne finale haadklassekeatsen yn Seisbierrum


description: Teätermakker Tjerk Ridder rint fan Parys nei Grins en is op it stuit yn Fryslân.

title: Mei in ezel ûnderweis troch Fryslân

maintext:
Hy docht in berop op de gastfrijheid fan de minsken dêr't hy delkomt foar in sliepplak en wat te iten. Al dizze ûnderfiningen brûkt hy foar syn nije teäterfoarstelling.
Stedhûs
Sa hat hy dizze wike yn Snits slept by soarchynstelling Philadelpia. Yn in tinte yn it gers mei Lodewijk bûten by him. Hy is tongersdeitemiddei te gast by boargemaster Ferd Crone yn it stedhûs, ek ezel Lodewijk mei nei binnen ta.
Foarpriuwke
Freed lit Tjerk in foarpriuwke fan syn foarstelling sjen op it festival Welcome to the Village.


description: It is net slagge om it Fryske redensfabryk Maple Skate op It Hearrenfean te hâlden. It bedriuw frege in pear moanne lyn it fallisemint oan.

title: Maple Skate op It Hearrenfean ferkocht

maintext: It is net slagge om it Fryske redensfabryk Maple Skate op It Hearrenfean hjir yn Fryslân te hâlden. It bedriuw frege in pear moanne lyn it fallisemint oan en hoewol't der hope wie op in trochstart, is dat net slagge. En dêrmei ferdwynt it fabryk dêr't redens makke waarden dêr't Olympysk kampioenen as Jorrit Bergsma en Kjeld Nuis har súksesen mei behellen.


description: De eksploazje wie yn de kream fan Anna's Patat oan de Uniawei. De brân is yntusken ûnder kontrôle.

title: Ien persoan slim ferwûne by eksploazje yn patatkream Stiens


description: Hy is frijwilliger by ferskate organisaasjes en aktiviteiten, lykas it ringstekken yn Aldeberkeap, de tennisferiening en de hartekampkommisje.

title: Willem Molenaar fan Aldeberkeap keninklik ûnderskieden

maintext:
De 75-jierrige Willem Molenaar fan Aldeberkeap hat freedtejûn in keninklike ûnderskieding krigen. Dat barde by de iepening fan keunstrûte Iepen Stâl yn de Koepelbosch yn Aldeberkeap. Boargemaster Oosterman fan de gemeente Eaststellingwerf spjelde Molenaar dêr it lintsje op.
Molenaar is frijwilliger by ferskate organisaasjes en aktiviteiten, lykas it ringstekken yn Aldeberkeap, de tennisferiening en de hartekampkommisje.


title: Assistint-skiedsrjochter Zeinstra mei noch dreamje fan WK finale

maintext:
Assistint-skiedsrjochter Erwin Zeinstra fan Dronryp makket noch altyd kâns om yn aksje te kommen yn de finale fan it WK fuotbal yn Ruslân. Hjoed waard bekend dat fuotbalbûn FIFA in tal skiedsrjochterteams nei hûs stjoerd hat, mar dat it team dêr't Zeinstra by heart noch bliuwe mei. Dat betsjut dat Zeinstra yn de einfaze fan it toernoai mooglik noch ynset wurdt.
De finale fan it wrâldkampioenskip wurdt snein spile yn de Russyske haadstêd Moskou. De treastfinale om it tredde plak is sneon yn Sint-Petersburg.


description: De lokale trijehoek yn Epe, dêr't de wedstriid freed spile wurdt, hat besletten dat der gjin taskôgers lâns de kant stean meie.

title: Gjin supporters wolkom by oefenwedstriid SC Cambuur yn Epe

maintext: Beide klups litte witte it spitich te finen dat de wedstriid no efter sletten doarren ôfwurke wurde moat. By de tsjinstanner út Doetinchem, dy't ôfrûne seizoen nei de earedifyzje promovearre, stiet Henk de Jong, âld-trainer fan Cambuur, foar de groep.


description: De staking yn it streekferfier is foarearst fan de baan. De fakbûnen en wurkjouwers hawwe ôfspraken makke oer in nije CAO.

title: Akkoard yn it streekferfier, staking foarearst fan de baan

maintext:
Ferline wike leinen bussjauffeurs trije dagen lang it wurk del. Dêrtroch ride it grutste part fan de bussen yn Fryslân net. Moandei soe der op nij bûten de spits staakt wurde. Mar dat giet no net mear troch fanwege it akkoard dat der leit.
Der is ôfsprutsen dat de sjauffeurs der gemiddeld 3 prosint yn it jier op foarút geane en 650 euro ienmalich. Dêrneist krije de bussjauffeurs ekstra skoft en in fermindering fan de wurkdruk. Dat wiene de grutste stroffelstiennen yn de ûnderhannelingen.
It resultaat fan de ûnderhannelingen moat noch wol foarlein wurde oan de leden fan de fakbûnen.


description: Arriva ropt reizgers op de social media yn de gaten te hâlden foar de lêste stân fan saken, oangeande de treintsjinstregeling yn Fryslân.

title: Arriva set minder treinen yn fanwegen oanhâldende hjitte

maintext: De oanhâldende hjitte soarget op it spoar foar ferskate steuringen en dat is foar Arriva freedtemoarn reden in beheinde treintsjinstregeling yn te fieren.


description: In âlder pear is freedtemiddei ferwûne rekke by in eksploazje op harren motorboat. It ûngelok barde op it wetter fan Earnewâld.

title: Alder pear en hûntsje reitsje ferwûne by eksploazje op motorboat

maintext: In âlder pear is freedtemiddei by in eksploazje op harren motorboat yn Earnewâld ferwûne rekke. Op it wetter oan de Wiidswei rûn it pear brânwûnen op. Ek harren hûntsje rekke by de ûntploffing ferwûne.


description: De oanpassing is om foar te kommen dat auto's dêr oer de râne fan de rotonde ride.

title: Gemeente komt dizze hjerst mei definitive oplossing Europaplein yn Ljouwert

maintext:
De gemeente komt dizze hjerst mei in definitive oplossing foar it Europaplein yn Ljouwert, om foar te kommen dat auto's dêr oer de râne fan de rotonde ride. Dy definitive oplossing komt letter as ferwachte. Dat komt om't der in konstruksje spesjaal foar dit plak betocht wurde moast. Boppedat soarget de grutte fraach nei stiel foar in lange levertiid.
Oant it pleatsen fan de definitive kearing bliuwt de tydlike oplossing op it Europaplein stean. Dy bestiet út betonblokken, dy't pleatst waarden nei't der krekt nei it iepenjen fan it fernijde plein twa kear in auto fan it plein ried.


description: Der moat strukturele finansjele stipe komme, oars driget de ein fan it Fryske Museumdoarp Allingawier. It autentike terpdoarp yn de Súdwesthoeke is foar it

title: Museumdoarp Allingawier liedt needklok

maintext: Der moat strukturele finansjele stipe komme, oars driget de ein fan it Fryske Museumdoarp Allingawier. It autentike terpdoarp yn de Súdwesthoeke hat in belangrike funksje foar it toerisme en om it kultureel erfgoed te toanen en te bewarjen. It Fryske Museumdoarp is de opfolger fan stichting Aldfaers Erfroute. Dizze rûte, by ferskillende gebouwen del, wie de lêste jierren bot fertutearze.


description: No't it Ryk tasein hat fan 2019 ôf fiif jier lang fjouwer miljoen euro beskikber te stellen, kin Lifelines troch mei de tredde faze.

title: Miljoenen ferlinge noardlik sûnensûndersyk Lifelines oant 2024

maintext: Lifelines, it grutte sûnensûndersyk yn Grinslân, Drinte en Fryslân, kin yn elk gefal trochgean oant 2024. It ministearje fan Folkssûnens, Wolwêzen en Sport (VWS), de trije provinsjes, de Ryksuniversiteit Grins en it UMCG meitsje dat finansjeel mooglik.


description: Nei Bauke Mollema is no in twadde topper binnenhelle foar de Profronde fan Surhústerfean: Tom Dumoulin komt nei It Fean.

title: Tom Dumoulin nei Profronde Surhústerfean

maintext: Earder waard al bekend dat Bauke Mollema en Tom Jelte Slagter nei Surhústerfean komme. De organisaasje is noch dwaande om de winner fan de Tour de France binnen te heljen, mar de striid om it giel yn Frankryk is op it stuit noch folop dwaande.


description: By it iensidige ûngelok bedarre de auto fan de slachtoffers troch noch ûnbekende oarsaak tsjin in beam.

title: Twa swierferwûnen by ûngelok Tsjummearum

maintext: By in iensidich ûngelok op de N393 by Tsjummearum binne yn de nacht fan sneon op snein twa minsken swierferwûne rekke. It giet om twa slachtoffers fan 18 en 21 jier âld. It ûngelok barde op de Hegesylsterwei by it doarp. In dyk mei in soad beammen.


description: It Amelân belibbet in suksesfolle edysje fan MadNes, sa seit de organisaasje. Fansels spilet it moaie waar dêrby ek in wichtige rol.

title: FIDEO: Moai waar op drokbesocht MadNes festival

maintext: Folle grutter as no sil it MadNes festival op It Amelân net wurde, sa seit de organisaasje. It festival wurdt hâlden fan 6 oant en mei 8 july en op dizze edysje rinne der sa'n 50.00 minsken op it strân om.


description: Fanwege fysike maleur moat Alyda Norbruis út Oerterp har programma rjochting de Paralympyske Spelen fan Tokio yn 2020 oanpasse.

title: Paralympysk kampioene Norbruis hâldt op mei wedstriden op 'e dyk

maintext:
Flinke domper
"Ik ha wol efkes flink yn de put sitten, ja", fertelt Norbruis. "Mar ik wol net dat minsken tinke dat it foar my oer is of der neat mear mooglik is. Earst hie ik de smoar yn, mar no tink ik wer yn mooglikheden. Ik kin noch hieltyd myn wurk en hobby kombinearje en oan topsport dwaan."
De wrâldkampioenskippen paracycling yn Italië folgjende wike slacht Norbruis oer. Tristan Bangma docht wol mei oan it WK, dat plakfynt fan 2 oant en mei 5 augustus.


description: Op de Skoatterlânskewei waard se klem riden en fan de dyk treaun. De man fernielde de auto fan de frou ek nochris.

title: Frou yn Aldhoarne fan 'e dyk riden troch eks


description: In 6,4: mei dat sifer wurdearje de Friezen oant no ta it Kulturele Haadstêdjier.

title: Friezen jouwe Kulturele Haadstêd oant no ta in 6,4

maintext: Dêryn giet it ûnder mear oer de wurdearring fan de Friezen foar Kulturele Haadstêd, mar ek oer media-oandacht en besikersoantallen fan de earste eveneminten. Wat dy wurdearring oanbelanget, binne der wol wat ferskillen. Sa jouwe minsken út Ljouwert Kulturele Haadstêd in heger sifer as minsken út de rest fan de provinsje. Ljouwerters wurdearje de eveneminten mei in 6,9, wylst minsken fan bûten de haadstêd in 6,2 jouwe.


title: Leanwurkers op It Amelân oer drûchte: "Het wordt een drama"

maintext: As de drûchte trochgiet krije de boeren op It Amelân grutte problemen om genôch gers fan it lân te heljen om de kij yn de winter te fuorjen. Dat sizze Gerjan en Anton Spoelstra fan oannimmersbedriuw Spoelstra op it eilân.


description: De dief fan in tablet is moandei oanhâlden mei help fan in app op it apparaat. Dy late de plysje maklik nei de fertochte.

title: Stellen tablet mei help fan app weromfûn

maintext:
In 61-jierrige Ljouwerter is moandei oanhâlden as fertochte fan it stellen fan in tablet út in auto, dy't op de Twabaksmerk stie. De man hie der net op rekkene dat de eigeneres út Burgum 'Find My iPhone' ynstallearre hie. Troch it sinjaal fan dizze app te folgjen, kaam de plysje út by in wenning oan de Lambert Jacobszstrjitte.
Yn de wenning fûn de plysje net allinnich de tablet werom, mar ek de 61-jierrige man waard oantroffen. De fertochte is meinaam nei it plysjeburo en bliuwt oant de sitting by de plysjerjochter op 16 july fêstsitten.


description: Inline-skater Manon Kamminga hat sneon in dûbelslach slein. Troch de winst te pakken yn Otterlo wûn se ek it einklassemint fan de KNSB Cup.

title: Manon Kamminga en Crispijn Ariëns winne KNSB Cup

maintext:
De wedstriid yn Otterlo hie in tige spannende finish. Kamminga wie mar ientûzenste rapper dan Bianca Roosenboom. Yn it einklassement fan de KNSB Cup wie it twadde plak foar Imke Vormeer, tredde waard Gelrine Crediet.
By de manlju wie Crispijn Ariëns út Wolvegea sneon de sterkste yn Otterlo. Dêrtroch wûn ek hy it einklassemint.
Ofskied fan Elma de Vries
Elma de Vries fan De Haule nimt nei it EK inline-skaten ôfskied fan de skeelersport. Dêrom waard sy sneontemiddei ekstra yn it sintsje set.


description: Minister Bruins wol wat dwaan oan de krapte oan húsdokters yn Noard-Nederlân.

title: Mooglik mear opliedingsplakken foar húsdokters yn Noard-Nederlân

maintext: Der komme mooglik mear opliedingsplakken foar húsdokters oan de Ryksuniversiteit yn Grins. Minister Bruno Bruins fan Medyske Soarch wol útsykje oft soks mooglik is. Dat hat er moandei tasein by in wurkbesite oan soarchfersekerder De Friesland. Dêr hat er him byprate litten oer it tekoart oan húsdokters yn Fryslân en dan benammen yn Ljouwert.


description: In 56-jierrige man út Haulerwyk krige freed sechstjin moanne sel. Twa manlju út Guatemala moatte trije jier de finzenis yn.

title: Man (56) kriget selstraf foar drugsproduksje yn Haulerwyk

maintext:
Syntetyske drugs
Crystal meth is in soarte amfetamine, mar dan folle sterker en ferslaavjender. Yn it lab lei in protte guod om de syntetyske drugs te meitsjen. In part fan de loads wie der al foar ynrjochte, doe't de ynfal plakfûn. Yn in oar part fan de loads wie in laboratoarium yn oanbou.
It pân oan de Slotemaker de Bruinewei wie ea eigendom fan Marinus Ooms, dy't by in oerfal yn 2006 om it libben brocht waard.


description: Achtentweintich kliïnten fan Talant wienen woansdei de earste bewenners fan de âlde jeugdherberch oan de Houkesleat.

title: Alde jeugdherberch Snits "bûtenkâns" foar Talant

maintext: De measte nije bewenners kamen woansdei oan yn harren nije apparteminten. Sa ek Liesbeth Huitema, dy't ien fan de keamers oan de foarkant fan it gebou krigen hat. Neist in wenkeamer hat se in eigen keuken, badkeamer en fansels in sliepkeamer. Se is der wakker wiis mei dat se no in hûs ticht by it wetter hat, want se mei graach fiskje. Al moat se it goeie plakje noch wol efkes fine: "Ik moet eerst de dozen uitpakken. Maar ik doe rustig aan."


description: Mear as 20 minsken krije skeafergoeding om't se saneamde 'shockschade' oprûn ha nei it dug-out ûngelok yn Twizel út 2014.

title: Skeafergoeding foar minsken dy't lije ûnder dug-out ûngelok yn Twizel yn 2014

maintext:
It ûngelok barde op 21 maaie 2014. Op de fjilden fan fuotbalklub SC Twijzel wie op dy dei in grut kuorbaltoernoai foar basisskoallen. Bern klommen op de dug-out dy't dêrnei ynstoarte. De 10-jierrige Yrsa de Bruin kaam om it libben, fiif oare bern rekken ferwûne. Famyljeleden en omstanners wiene ferslein. Mear as 20 fan harren fregen mei help fan advokaat Poortman om skeafergoeding.
Psychysk lijen
De skeafergoeding is no oan allegear takend. It giet om saneamde 'shockschade' wêrby't belutsenen psychysk te lijen ha fan de skokkende dingen dy't se sjogge. Dat kin wêze dat je net mear wurkje kinne of medyske kosten makke ha. Somtiden giet it om moard.
Sa krige Bauke Vaatstra 40.000 euro om't hy geastlik letsel oprûn hat fan de konfrontaasje mei syn fermoarde dochter Marianne yn de greiden by Feankleaster.


description: De finish is yn Harns, mar wa dogge der mei, wêr stride se om en hoe sit dy striid no krekt yninoar? Wy lizze it út.

title: Hoe sitte de Tall Ships Races krekt yninoar?

maintext:
De Wedstriid
De wedstriid fan de Tall Ships Races bestiet út twa race-ôfstannen dy't inkele hûnderten nautyske mijlen lang binne, mei dêr tuskenyn in 'Cruise in Company' ôfstân, wêrby't gjin wedstriid syld wurdt mar de tiid naam wurdt om mei-inoar yn de kunde te kommen, en miskien hjir en dêr in toeristyske haven te besykjen.
Foar dizze edysje sile de dielnimmers earst in race-rûte tusken it Ingelske Sunderland en it Deenske Esbjerg. Hjirnei folget de 'Cruise in Company' fan Esbjerg nei Stavanger, wêrnei't de twadde en lêste race-etappe fan it Noarske Stavenger nei Harns rint.


description: De ekstra reistiid kin neffens de NS oprinne ta in oere. Nei alle gedachten binne de problemen om njoggen oere hinne oplost.

title: Fertraging tusken Ljouwert en Zwolle fanwegen oanriding


description: De man dy't freedtemiddei tsien minsken, wêrûnder twa Friezen, mei in mes ferwûne, hat noch gjin ferklearring jûn foar syn die.

title: Tastân Frysk slachtoffer Lübeck net langer krityk

maintext:
It is noch hieltyd ûndúdlik wêrom't in 34-jierrige Dútser fan Iraanse komôf om him hinne stutsen hat. De man hat neffens de NOS noch neat oer syn die sein. Nei alle gedachten wurdt er sneon foarlaat by de rjochter. Justysje wol him ferfolgje foar it besykjen fan brânstichting en swiere mishanneling.
Neffens de minister fan Ynlânske Saken fan de dielsteat Sleeswyk-Holstein liket it der net op dat de aksje in terroristyske achtergrûn hat. It Dútse blêd Der Spiegel lit de heit fan de fertochte oan it wurd. Dy seit dat er psychyske problemen hat. Hy soe fine dat de buorlju him mishannelje mei oanfallen mei skeadlike strieling troch de muorre hinne. Ek soe er mei syn eks-frou striden hawwe oer de soarch foar harren dochter. Dy dochter soe er ek al in skoft net mear sjoen hawwe. "Deswegen war er frustriert und verärgert", skriuwt Der Spiegel.
By de stekpartij rekken tsien minsken ferwûne, wêrûnder de twa Friezen.


description: It waaide sneon noch te hurd, mar snein koene 35 ballonnen de loft yn.

title: FIDEO: Suksesfolle ôfsluter foar de Fryske Ballonfeesten

maintext: De Fryske Ballonfeesten op De Jouwer ha sneintejûn in suksesfolle ôfsluter belibbe. De organisaasje sprekt fan fiif tige moaie dagen, dêr't tûzenen minsken op ôfkaam binne. En fan in drankflesse oant in grutte motor, it gie snein allegear de loft yn op De Jouwer.


description: It earste StreetArt Festival fan Harns sette woansdei útein. 'Earste', want de inisjatyfnimmers lykje der no al wis fan dat der in ferfolch komme moat.

title: StreetArt-artysten yn Harns moatte keunst tichter by de minksen bringe

maintext: Mar dat freget wol in soad tarieding. May wie woansdei eins de hiele dei dwaande mei it meitsjen fan in roaster op strjitte mei tape. Dat roaster moat him helpe om syn skilderij yn de goeie ôfmjittings te meitsjen om ek echt it trijediminsjonale effekt te krijen. Dat wol sizze dat as je der fan in bepaalde kant nei sjogge, dat it dan krekt liket oft der echt djipte yn it keunstwurk sit.


description: It wie tiisdeitejûn in makje foar SC Hearrenfean. De Feanster pro's wûnen it oefenduel tsjin de amateurs fan SC Stiens mei 12-0.

title: Hearrenfean mei dûbelde sifers foarby SC Stiens

maintext:
Sportklup Hearrenfean hat tiisdeitejûn in ienfâldige oerwinning behelle yn in oefenduel tsjin SC Stiens. Op it sportpark yn Stiens wûnen de Feansters mei mar leafst 12-0. By rêst stie SC Hearrenfean al mei fjouwer doelpunten foar. Nei it skoft kamen dêr noch acht treffers by. Doelpunten kamen ûnder mear fan Rojas, Veerman, Zeneli, Mihajlovic (2x), Iredale (2x), Bruijn, Hornkamp en Vlap.
By de wedstriid tusken SC Hearrenfean en SC Stiens waarden tiisdei aardich wat ekstra maatregels nommen.


description: Wa't yn groep sân of acht sit én in bytsje flot prate kin, kin samar kollega wurde fan de echte boargemaster.

title: Wa wol de berneboargemaster fan Waadhoeke wurde?

maintext:
De gemeente Waadhoeke siket in berneboargemaster. Waadhoeke wol graach mear dwaan foar de bern yn de gemeente en dêr soe sa'n berneboargemaster by helpe kinne.
Bern dy't yn de gemeente wenje, yn groep sân of acht sitte én dy't it leuk fine om foar groepen minsken wat te fertellen, komme yn de beneaming. In seleksjekommisje siket trije geskikte gadingmakkers út de oanmeldingen. Dy meie in presintaasje jaan en in lytse opdracht útfiere. Dêrnei wurdt de berneboargemaster keazen.
De berneboargemaster bliuwt in jier yn funksje. Nei dat jier besjocht Waadhoeke oft der alle jierren in berneboargemaster keazen wurde kin. Bern kinne har opjaan fia de webside fan de gemeente Waadhoeke.


description: Hy hat him goed 25 jier lang ynset foar de iepenbiere feiligens op it eilân en is no Lid yn de Oarder fan Oranje-Nassau.

title: Lintsje foar brânwachtfrijwilliger Henri Vlasma fan Skier

maintext: Vlasma wie fan 1993 oant 2018 lid fan de frijwillige brânwacht fan it eilân. Hy hat him dy 25 jier ynset foar de iepenbiere feiligens fan Skiermûntseach. Dêrom is er no beneamd ta Lid yn de Oarder fan Oranje-Nassau.


description: Van Zwieten, Hylke Bruinsma en Hans Wassenaar (ynfaller foar Erwin Zijlstra) wûnen yn in iensidige finale fan it trio Peter van Zuiden.

title: Troch blessueres teistere partoer Menno van Zwieten wint Huzum

maintext:
It wie om meardere redenen in bysûndere oerwinning foar it partoer van Van Zwieten. De opslagger sels is wol fit, mar fierder wurdt syn partoer teistere troch blessueren. Hylke Bruinsma wie blessearre rekke mei it fuotbaljen en hâldt nei de PC fan dit jier op mei keatsen. Erwin Zijlstra foel snein út mei in rêchblessuere en waard ferfongen troch Hans Wassenaar.
Boppedat skeakelen Van Zwieten-en-dy yn de earste omloop (doe noch mei Zijlstra) de favoriten Gert-Anne van der Bos, Taeke Triemstra en Tjisse Steenstra út: 5-3 en 6-4. Dêrmei beëinigen se de rekôrrige oan oerwinningen fan Van der Bos-en-dy.
Yn de twadde omloop stie it trio Van Zwieten tsjinoer Jelle Attema, Kees van der Schoot en Sjoerd de Jong. Ek doe waard wûn en fia in steand nûmer kamen se yn de finale.


description: De man siet ûnder it riden oan in famke fan 17.

title: Wurkstraf foar taksyrider dy't de hannen net thúshâlde koe

maintext:
De rjochtbank yn Ljouwert hat in taksysjauffeur (32) in wurkstraf fan tachtich oeren jûn, omdat er in famke fan 17 betaaste hat, wylst er har fan Snits nei Goaiïngaryp brocht. Under it riden siet de man oan de skonken fan it famke. Hy sei dat se moaie skonken hie en sei "Je maakt me gek."
De rjochtbank nimt it de man kwea ôf dat er as beropssjauffeur gjin ôfstân fan syn klant nimme koe. Hy moat it famke in skeafergoeding fan 1300 euro betelje. De man is troch it ynsidint syn Verklaring Omtrent Gedrag kwyt en is fallyt ferklearre.


description: De brêge oer it Van Harinxmakanaal docht it no wol wer. Der komt in nije brêge by Dronryp, mar dêroer binne soargen.

title: Brêge Dronryp foar de tredde kear stikken

maintext: De brêge oer it Van Harinxmakanaal by Dronryp wie moandei foar de tredde kear yn fiif dagen stikken. Fanwege de maleur waard de brêge moandeitemoarn net betsjinne. Yntusken docht de brêge it wol wer.


description: De drûchte hâldt Fryslân yn 'e besnijing. Dramatysk is it noch net, mar grutte problemen binne net fier fuort.

title: De Fryske natuer pûst en stint ûnder ekstreme drûchte

maintext:
Gersdrûgerij
By de gersdrûgerij yn De Pein fernimme se dat der minder oanfier is as trije wiken lyn. ''We draaie 16 oeren deis en net langer 24 oeren, wat gebrûklik is, mar wy skarrelje aardich troch'', seit Ineke Wiegersma. It oanbod is neffens Wiegersma dúdlik minder as oars yn july. Dêr stiet tsjinoer dat se earder dit jier in fleanende start makken. Doe brûsde it gers de grûn út.
Wiegersma tinkt dat de rêst noch wol efkes oanhâlde sil. ''As it al begjint te reinen, dan moat de groei fan gers earst noch trochsette.'' Oare kant fan de medalje is dat it drûgjen fan gers no folle goedkeaper is. ''Hoe wieter it gers, hoe djoerder it drûgjen is. It gers is no fan himsels al hast drûch, dus we hawwe der minder wurk oan.''


description: De simmerfakânsje is neffens ûndersyk de ultime relaasjetest, mar ús kollumniste Nynke van der Zee wit der noch wol ien: de treprenovaasje.

title: Kollum: "Relaasjetest"

maintext:
Ofrûne wike ha ik my ferdjippe yn de matearje om út te finen wat no krekt de drege mominten foar in relaasje binne. Mei stip op nûmer ien stiet de simmerfakânsje. Ut ûndersyk docht bliken dat it tal skiedingen ein augustus/begjin septimber mei mar leafst 20 oant 30 prosint tanimt. Op nûmer twa folgje kryst en âld en nij. En op nûmer trije fan de ultime relaasjetesten fine wy karnaval. Yn de wiken nei carnaval ha skiedingsadvokaten 10 oant 15 prosint ekstra klanten.
No lêsde ik dit rychje ris troch en neffens my ûntbrekt der noch ien wichtige relaasjetest. In test dêr't ik sels op dit stuit middenyn sit. De treprenovaasje. Trije moanne lyn is ús relaasjetest begûn, doe't ik it geniale plan krige om de trep thús oan te pakken. Al mear as 30 jier siet der ferskriklike griene flierbedekking op de trep. It seach der net út. Dus doe't ik it hûs ferline jier kocht, stie in treprenovaasje boppeoan myn to do list.
Foarsichtich luts ik begjin april oan de flierbedekking op de earste trede. Sa fêst as in hûs. Dus frege ik twa sterke mannen om de trep syn griene fachtsje út te dwaan. Yn in oerke tiid hienen se de klus klear. Mar wat der ûnder siet, wie in nachtmerje. Lymlagen sa dik as Libresse maandverband foar Heavy Days. Werklik wier; der siet genôch lym op foar in hiele basisskoalle om 40 jier memmedeikadootsjes mei te beplakken. En dan oerdriuw ik net. Oeral seach ik boppedat nietsjes glinsterjen. In stuk as 30 de treed. It wie ferskriklik.
Om in senuwynsinking foar te kommen, betocht ik dat wy de trep it bêste mar op 'e nij beklaaie litte koenen mei in modern stikje flierbedekking. En doe begûn de relaasjetest. Want de oare helte like it just sa moai ta om 'm eigenhannich op te knappen. Boppedat soe dat in leuke put wêze foar ús tegearre.
Us treprenovaasje sette útein mei it keapjen fan in pot 'Super vloerlijmafbijt'. By de kassa swarden se wakker by it guod. Dit wie dé oplossing foar elke trep. Doe't wy it prutsje op de earste treed smarden, skroeiden my it hier út de noas. It wie as hiene wy in eigen gemysk laboratoarium yn 'e hûs. Hiele dagen ha wy de doarren iepen hân om dy gemyske stank mar wer út de keet te krijen. Mar de lym bleau sitten.
Trije potten 'Super vloerlijmafbijt' fierder wiene wy noch altyd gjin sek opsketten. Dus doe ha wy de skjirmasinen mar fan stâl helle. Earst noch hiel foarsichtich, mar al rap kaam der swierder geskut oan te pas. Uteinlik ha wy mei de fleks sintimeter foar sintimeter en treed foar treed alle lym fuort slipe. Sa no en dan spatte it fjoer ús om 'e earen, as wy mei de fleks sa'n ferrekt nietsje rekken. Nei 400 stiks miende ik dat ik se der allegear wol út hie, mar se bleaunen mar weromkommen.
Yntusken binne we goed trije moanne letter en is de trep klear. Alteast, klear om farve te wurden. Dizze earste relaasjetest ha wy oerlibbe, mar wy ha besletten om efkes in break te nimmen. Yn de treprenovaasje dan, hè. Nei de simmer sille wy fierder. No earst mar fakânsje fiere. Sjen oft wy dat oerlibje."


description: Wy wiene dizze maitiid yn Italië. Acht wiken lang. Wy ha ús appartemint yn Den Haach ferkocht en de bern geane noch net nei skoalle. Dus frijheid, blijheid

title: Kollum: "Pisje yn de boskjes"

maintext:
Yn saneamde tabacchio's, dêr't de lokale mienskip har pensjoen fergokt, kofjedrinkt en fuotbal sjocht, mar ek yn de wat gruttere kofjebars: noait in bril, noait wc-papier. Ek yn de wat sjikere trattoria's, sis mar tradisjonele ytkafees: selden in bril. Sjippe: al hielendal noait. En Italië mei dan it lân fan de bambini wêze, Italianen fine bern geweldich en fan ús twa blonde dinkjes makken se graach foto's en sels filmkes mar in ferskjinromte: net ien kear.
As we dan op 'en paad wienen, nei in moai stedsje fol bysûndere arsjitektuer en keunst - want dêr bin Italianen dus wol hiel goed yn - moasten de pjutten bûten mei de bleate billen op in jas lizze, poepgat omheech. Soms gewoan op strjitte. Of yn de bernewein. Bêst in karweike as de poep op de rêch sit, pardon my French.
Mar bêste Italianen, hoe poepe jim eins? Jimme prachtige, deftige Italiaanske froulju? Sweefjend boppe de toiletpot sûnder bril? Hurkjend mei bilspieren fan staal? Of jim poepe gewoan net? Ha jim standaard wc-papier yn de hântas en lizze jim dat op de pot? Ik tink dat Italianen it ynhâlde en it thús dogge en noait lêst ha fan spastyske termen, mar it bliuwt in mystearje.
Op de kempings op Sicilië wie it net echt folle better. De wc's wiene altyd wol netsjes, mar ek dêr inkeld ris in bril. En de dûsen wiene meastentiids wol waarm, mar dan die it ljocht it wer net. Stean je dêr yn it tsjuster te sykjen nei de sjampo dy't ûnderyn de tas sit, wylst je al ûnder de straal stean.
In kemping yn it suden fan Sicilië, tichtby it prachtige fiskersdoarpke Marzamemi, spande de kroan. Der wie fansels gjin wc-papier of sjippe yn de hokken. Mar it ljocht die it ek net. En dat waskhok wie bêst wol tsjuster. It heakje foar je handoek yn de dûs hong sa ticht by de doar, dat as ik allinnich al in ûnderbroek oan it heakje hong, de doar fan binnen út net mear ticht woe. Logysk. Dus moast ik my yn it hok útklaaie, en neaken de klean troch de doar mikke.
De bern stonken yntusken ek as murden, want ús bern ha in hekel oan de dûs en bernesanitêr is allinnich te finen op kempings mei polsbantsjes en bernedisko's.
Jo begripe dat we om ien ding hiel bliid wiene dat we wer thús wiene. We ha de wc-bril fan freugde omearme en oeren yn de tobbe lein.
Goeie fakânsje!"